title: Neuvoston päätös, annettu 6 päivänä toukokuuta 2014 , uusien jäsenten nimittämisestä eroavien jäsenten tilalle Euroopan ammatillisen koulutuksen kehittämiskeskuksen johtokuntaan

text:
               15.5.2014

               FI

               Euroopan unionin virallinen lehti

               C 145/5

         NEUVOSTON PÄÄTÖS,
   annettu 6 päivänä toukokuuta 2014,
   uusien jäsenten nimittämisestä eroavien jäsenten tilalle Euroopan ammatillisen koulutuksen kehittämiskeskuksen johtokuntaan
   2014/C 145/04
   EUROOPAN UNIONIN NEUVOSTO, joka
   ottaa huomioon Euroopan ammatillisen koulutuksen kehittämiskeskuksen perustamisesta 10 päivänä helmikuuta 1975 annetun neuvoston asetuksen (ETY) N:o 337/75 ja erityisesti sen 4 artiklan (1),
   ottaa huomioon Italian hallituksen toimittaman ehdotuksen,
   sekä katsoo seuraavaa:

               (1)

               Neuvosto nimitti 16 päivänä heinäkuuta 2012 tekemällään päätöksellä (2) Euroopan ammatillisen koulutuksen kehittämiskeskuksen johtokunnan jäsenet 18 päivänä syyskuuta 2012 alkavaksi ja 17 päivänä syyskuuta 2015 päättyväksi toimikaudeksi.

               (2)

               Kehittämiskeskuksen johtokunnan jäsenen paikka hallitusten edustajien ryhmässä on Italian käytettävissä Lucia SCARPITTIn erottua.

               (3)

               Edellä mainitun keskuksen johtokuntaan olisi nimitettävä jäsenet jäljellä olevaksi toimikaudeksi, joka päättyy 17 päivänä syyskuuta 2015,

         ON PÄÄTTÄNYT SEURAAVAA:
   Ainoa artikla
   Nimitetään seuraava henkilö Euroopan ammatillisen koulutuksen kehittämiskeskuksen johtokunnan jäseneksi jäljellä olevaksi toimikaudeksi eli 17 päivään syyskuuta 2015:
   Hallitusten edustaja:

               ITALIA

               Salvatore PIRRONE

      Tehty Brysselissä 6 päivänä toukokuuta 2014.

            Neuvoston puolesta

            Puheenjohtaja

         G. STOURNARAS

      (1)  EYVL L 39, 13.2.1975, s. 1.

      (2)  EUVL C 228, 31.7.2012, s. 3.


Avis juridique important

|

31994D0053

94/53/EHTY: Komission päätös, tehty 20 päivänä joulukuuta 1993, Euroopan talousyhteisön ja Euroopan hiili- ja teräsyhteisön sekä Tekin ja Slovakian liittotasavallan välisen kauppaa ja kaupan liitännäistoimenpiteitä koskevan väliaikaisen sopimuksen yhteisön ja Slovakian tasavallan välisen lisäpöytäkirjan tekemisestä Euroopan hiili- ja teräsyhteisön puolesta (

Virallinen lehti nro L 025 , 29/01/1994 s. 0035 - 0035 Suomenk. erityispainos Alue 11 Nide 28 s. 0046  Ruotsink. erityispainos Alue 11 Nide 28 s. 0046

KOMISSION PÄÄTÖS,tehty 20 päivänä joulukuuta 1993,Euroopan talousyhteisön ja Euroopan hiili- ja teräsyhteisön sekä T Osekin ja Slovakian liittotasavallan välisen kauppaa ja kaupan liitännäistoimenpiteitä koskevan väliaikaisen sopimuksen yhteisön ja Slovakian tasavallan välisen lisäpöytäkirjan tekemisestä Euroopan hiili- ja teräsyhteisön puolesta (94/53/EHTY) EUROOPAN YHTEISÖJEN KOMISSIO, jokaottaa huomioon Euroopan hiili- ja teräsyhteisön perustamissopimuksen ja erityisesti sen 95 artiklan 1 kohdan,ottaa huomioon Kööpenhaminassa 21 ja 22 päivänä kesäkuuta 1993 kokoontuneen Eurooppa-neuvoston päätelmät,sekä katsoo, ettäkomissio on neuvotellut yhteisöjen puolesta kauppaa ja kaupan liitännäistoimenpiteitä koskevan väliaikaisen sopimuksen lisäpöytäkirjan Slovakian tasavallan kanssa,olisi hyväksyttävä tämä lisäpöytäkirja,lisäpöytäkirjan tekeminen on tarpeen Euroopan hiili- ja teräsyhteisön perustamissopimuksen 2 ja 3 artiklassa erityisesti määriteltyjen yhteisön tavoitteiden saavuttamiseksi, japerustamissopimuksessa ei määrätä kaikista tapauksista, joihin tätä päätöstä sovelletaan, sekäkuultuaan neuvoa-antavaa komiteaa ja saatuaan neuvoston yksimielisen hyväksymisen,ON PÄÄTTÄNYT SEURAAVAA:1 artiklaHyväksytään Euroopan hiili- ja teräsyhteisön puolesta Euroopan talousyhteisön ja Euroopan hiili- ja teräsyhteisön sekä T Osekin ja Slovakian liittotasavallan välisen kauppaa ja kaupan liitännäistoimenpiteitä koskevan väliaikaisen sopimuksen yhteisön ja Slovakian tasavallan välinen lisäpöytäkirja.Lisäpöytäkirjan teksti on liitetty tähän päätökseen ().2 artiklaKomission puheenjohtaja tekee lisäpöytäkirjan 8 artiklassa tarkoitetun ilmoituksen Euroopan hiili- ja teräsyhteisön puolesta.Tehty Brysselissä 20 päivänä joulukuuta 1993.Komission puolestaPuheenjohtajaJacques DELORS() EYVL N:o L 25, 29.1.1994, s. 17


title: Komission päätös, annettu 5 päivänä heinäkuuta 2016, arvonlisäverotuksen asiantuntijaryhmän perustamisesta annetun komission päätöksen 2012/C-188/02 muuttamisesta ryhmän jäsenten toimikauden pituuden osalta

text:
               6.7.2016

               FI

               Euroopan unionin virallinen lehti

               C 245/6

         KOMISSION PÄÄTÖS,
   annettu 5 päivänä heinäkuuta 2016,
   arvonlisäverotuksen asiantuntijaryhmän perustamisesta annetun komission päätöksen 2012/C-188/02 muuttamisesta ryhmän jäsenten toimikauden pituuden osalta
   (2016/C 245/04)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   sekä katsoo seuraavaa:

               (1)

               Komission päätöksellä 2012/C-188/02 (1) perustettiin arvonlisäverotuksen asiantuntijaryhmä neuvomaan komissiota säädösten ja muiden poliittisten aloitteiden valmistelussa alv-alalla ja esittämään komissiolle näkemyksiä säädösten ja EU:n muiden poliittisten aloitteiden käytännön täytäntöönpanosta alv-alalla.

               (2)

               Päätöksen 2012/C-188/02 4 artiklan 6 kohdassa säädetään, että jäsenet nimitetään kahdeksi vuodeksi. Toimikausi voidaan uusia, jos jäsenet vastaavat uuteen hakuilmoitukseen. Verotuksen ja tulliliiton pääosaston pääjohtajan 25 päivänä syyskuuta 2014 antamalla päätöksellä nimittämien ryhmän nykyisten jäsenten toimikausi päättyy 30 päivänä syyskuuta 2016.

               (3)

               Ryhmä on osoittautunut erittäin hyödylliseksi jäsentensä näkemysten ja erityisasiantuntemuksen kokoamisessa uuden alv-politiikan kehittelyn ja EU:n alv-lainsäädännön täytäntöönpanon yhteydessä.

               (4)

               Kun otetaan huomioon ryhmän työskentelystä vuodesta 2012 lähtien saatu kokemus ja jotta toiminnan jatkuvuutta voitaisiin kohentaa tältä osin, katsotaan olevan aiheellista pidentää ryhmän tulevien jäsenten toimikauden kesto kahdesta vuodesta kolmeen vuoteen.

               (5)

               Tämän vuoksi komission päätöstä 2012/C 188/02 olisi muutettava,

         ON PÄÄTTÄNYT SEURAAVAA:
   Ainoa artikla
   Korvataan päätöksen 2012/C 188/02 4 artiklan 6 kohta seuraavasti:

      ”6.   Jäsenet nimitetään kolmeksi vuodeksi. He toimivat tehtävässään toimikautensa päättymiseen asti. Toimikausi voidaan uusia, jos jäsenet vastaavat uuteen hakuilmoitukseen.”

      Tehty Brysselissä 5 päivänä heinäkuuta 2016.

            Komission puolesta

         Pierre MOSCOVICI

            Komission jäsen

      (1)  Komission päätös 2012/C 188/02, annettu 26 päivänä kesäkuuta 2012, arvonlisäverotuksen asiantuntijaryhmän perustamisesta (EUVL C 188, 28.6.2012, s. 2).


Avis juridique important

|

31975D0456

75/456/ETY: Neuvoston päätös, tehty 15 päivänä heinäkuuta 1975, Euroopan talousyhteisön ja Intian tasavallan välisestä ruokosokeria koskevasta sopimuksesta

Virallinen lehti nro L 190 , 23/07/1975 s. 0035 - 0035 Suomenk. erityispainos Alue 3 Nide 6 s. 0091  Kreikank. erityispainos: Luku 11 Nide 7 s. 0243  Ruotsink. erityispainos Alue 3 Nide 6 s. 0091  Espanjank. erityispainos: Luku 03 Nide 8 s. 0174  Portugalink. erityispainos: Luku 03 Nide 8 s. 0174

NEUVOSTON PÄÄTÖS,tehty 15 päivänä heinäkuuta 1975,Euroopan talousyhteisön ja Intian tasavallan välisestä ruokosokeria koskevasta sopimuksesta (75/456/ETY) EUROOPAN YHTEISÖJEN NEUVOSTO, jokaottaa huomioon Euroopan talousyhteisön perustamissopimuksen ja erityisesti sen 113 artiklan,ottaa huomioon komission suosituksen,sekä katsoo, ettäAKT-sokeria koskeva pöytäkirja N:o 3 on 28 päivänä helmikuuta 1975 allekirjoitetun AKT-Lomén sopimuksen erottamaton osa; odotettaessa sopimuksen voimaantuloa yhteisö ja tässä pöytäkirjassa tarkoitetut AKT-valtiot sitoutuivat 28 päivänä helmikuuta 1975 kirjeenvaihtona tehdyillä sopimuksilla soveltamaan mainitun pöytäkirjan määräyksiä samasta päivästä alkaen,Ceylonin, Intian, Malesian, Pakistanin ja Singaporen kanssa harjoitettuja kauppasuhteita koskevassa liittymissopimuksen päätösasiakirjaan liitetyssä yhteisessä aiejulistuksessa(1) täsmennetään, että Kansainyhteisön sokeria koskevan sopimuksen voimassaolon päätyttyä 31 päivänä joulukuuta 1974 Euroopan talousyhteisön on ratkaistava Intiasta yhteisöön suuntautuvaa sokerin vientiä koskeva kysymys ottaen huomioon erityisesti määräykset, jotka voitaisiin antaa Euroopan talousyhteisön ja assosioitujen Afrikan ja Madagaskarin valtioiden sekä Afrikassa, Intian valtameressä, Tyynessämeressä ja Antilleilla sijaitsevien Kansainyhteisön itsenäisten kehitysmaiden välisiä suhteita koskevassa pöytäkirjassa N:o 22 tarkoitetuista itsenäisistä Kansainyhteisön maista lähtöisin olevan sokerin tuonnista, jatämän julistuksen noudattamiseksi olisi vahvistettava Euroopan talousyhteisön ja Intian tasavallan kesken neuvoteltu sopimus ruokosokerista,ON PÄÄTTÄNYT SEURAAVAA:1 artikla Vahvistetaan yhteisön puolesta Euroopan talousyhteisön ja Intian tasavallan välinen sopimus ruokosokerista.Sopimusteksti on tämän päätöksen liitteenä.2 artikla Neuvoston puheenjohtajalla on oikeus nimittää sopimuksen allekirjoittamiseen oikeutettu henkilö ja antaa hänelle tarvittavat valtuudet toimia yhteisöä sitovasti.Tehty Brysselissä 15 päivänä heinäkuuta 1975.Neuvoston puolestaPuheenjohtajaM. RUMOR(1) EYVL N:o L 73, 27.3.1972, s. 195


title: 2011/200/EU: Neuvoston päätös, annettu 27 päivänä syyskuuta 2010 , metsälainsäädännön soveltamisen valvontaa, metsähallintoa ja Euroopan unioniin suuntautuvaa puutuotteiden kauppaa koskevan Euroopan unionin ja Kamerunin tasavallan vapaaehtoisen kumppanuussopimuksen (FLEGT) allekirjoittamisesta

text:
               6.4.2011

               FI

               Euroopan unionin virallinen lehti

               L 92/1

         NEUVOSTON PÄÄTÖS,
   annettu 27 päivänä syyskuuta 2010,
   metsälainsäädännön soveltamisen valvontaa, metsähallintoa ja Euroopan unioniin suuntautuvaa puutuotteiden kauppaa koskevan Euroopan unionin ja Kamerunin tasavallan vapaaehtoisen kumppanuussopimuksen (FLEGT) allekirjoittamisesta
   (2011/200/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 207 artiklan yhdessä 218 artiklan 5 kohdan kanssa,
   ottaa huomioon Euroopan komission ehdotuksen,
   sekä katsoo seuraavaa:

               (1)

               Euroopan komissio hyväksyi toukokuussa 2003 neuvostolle ja Euroopan parlamentille annettavan tiedonannon ”Metsälainsäädännön soveltamisen valvonta, metsähallinto ja puukauppa (FLEGT) – Ehdotus EU:n toimintasuunnitelmaksi”, jossa kehotetaan hyväksymään toimenpiteitä laitonta puunkorjuuta vastaan tekemällä vapaaehtoisia kumppanuussopimuksia puutavaraa tuottavien maiden kanssa. Toimintasuunnitelmaa koskevat neuvoston päätelmät (1) annettiin lokakuussa 2003, ja Euroopan parlamentti on hyväksynyt asiasta päätöslauselman 11 päivänä heinäkuuta 2005 (2)

               (2)

               Neuvosto valtuutti 5 päivänä joulukuuta 2005 komission aloittamaan neuvottelut kumppanuussopimuksista FLEGTiä koskevan unionin toimintasuunnitelman täytäntöönpanemiseksi.

               (3)

               Neuvosto antoi 20 päivänä joulukuuta 2005 asetuksen (EY) N:o 2173/2005 (3), jolla perustetaan FLEGT-lupajärjestelmä unioniin sellaisista maista peräisin olevaa puutavaran tuontia varten, joiden kanssa unioni on tehnyt vapaaehtoisen kumppanuussopimuksen.

               (4)

               Neuvottelut Kamerunin tasavallan kanssa on saatu päätökseen, ja metsälainsäädännön soveltamisen valvontaa, metsähallintoa ja Euroopan unioniin suuntautuvaa puutuotteiden kauppaa koskeva Euroopan unionin ja Kamerunin tasavallan vapaaehtoinen kumppanuussopimus, jäljempänä ’sopimus’, on parafoitu 6 päivänä toukokuuta 2010.

               (5)

               Sopimus olisi allekirjoitettava sillä varauksella, että se tehdään,

         ON HYVÄKSYNYT TÄMÄN PÄÄTÖKSEN:
   1 artikla
   Hyäksytään unionin puolesta metsälainsäädännön soveltamisen valvontaa, metsähallintoa ja Euroopan unioniin suuntautuvaa puutuotteiden kauppaa koskeva Euroopan unionin ja Kamerunin tasavallan vapaaehtoinen kumppanuussopimus (FLEGT) sillä varauksella, että mainittu sopimus tehdään.
   Sopimuksen teksti on liitetty tähän päätökseen (4).
   2 artikla
   Neuvoston puheenjohtaja valtuutetaan nimeään henkilö, jolla on oikeus allekirjoittaa sopimus unionin puolesta sillä varauksella, että sopimus tehdään.
   3 artikla
   Tämä päätös tulee voimaan päivänä, jona se hyväksytään.

      Tehty Brysselissä 27 päivänä syyskuuta 2010.

            Neuvoston puolesta

            Puheenjohtaja

         K. PEETERS

      (1)  EUVL C 268, 7.11.2003, s. 1.

      (2)  EUVL C 157 E, 6.7.2006, s. 482.

      (3)  EUVL L 347, 30.12.2005, s. 1.

      (4)  Sopimuksen teksti julkaistaan yhdessä sen tekemistä koskevan päätöksen kanssa.


title: EFTAn valvontaviranomaisen päätös N:o 41/04/KOL, tehty 17 päivänä maaliskuuta 2004 , valtiontukea koskevien menettelysääntöjen ja aineellisten sääntöjen muuttamisesta 44. kerran lisäämällä uusi luku 24 B: Laivanrakennusteollisuuden valtiontukea koskevat puitteet   (ETA:n kannalta merkityksellinen teksti)

text:
               14.9.2006

               FI

               Euroopan unionin virallinen lehti

               C 221/10

      EFTAN VALVONTAVIRANOMAISEN PÄÄTÖS

   N:o 41/04/KOL,
   tehty 17 päivänä maaliskuuta 2004,
   valtiontukea koskevien menettelysääntöjen ja aineellisten sääntöjen muuttamisesta 44. kerran lisäämällä uusi luku 24 B: Laivanrakennusteollisuuden valtiontukea koskevat puitteet
   (2006/C 221/05)
   (ETA:n kannalta merkityksellinen teksti)
   EFTAN VALVONTAVIRANOMAINEN, joka
   OTTAA HUOMIOON Euroopan talousalueesta tehdyn sopimuksen (1) ja erityisesti sen 61—63 artiklan sekä pöytäkirjan 26,
   OTTAA HUOMIOON EFTAn jäsenvaltioiden välisen, valvontaviranomaisen ja tuomioistuimen perustamista koskevan sopimuksen (2), ja erityisesti sen 24 artiklan ja 5 artiklan 2 kohdan b alakohdan sekä sen pöytäkirjassa 3 olevassa I osassa olevan 1 artiklan (3), sekä katsoo seuraavaa:
   EFTAn valvontaviranomainen varmistaa valvontaviranomaisesta ja tuomioistuimesta tehdyn sopimuksen 24 artiklan nojalla ETA-sopimuksen valtiontukea koskevien määräysten soveltamisen,
   Valvontaviranomaisesta ja tuomioistuimesta tehdyn sopimuksen 5 artiklan 2 kohdan b alakohdan nojalla EFTAn valvontaviranomainen antaa ilmoituksia ja suuntaviivoja asioista, joita ETA-sopimus koskee, jos kyseisessä sopimuksessa taikka valvontaviranomaisesta ja tuomioistuimesta tehdyssä sopimuksessa nimenomaisesti näin määrätään tai jos EFTAn valvontaviranomainen pitää sitä tarpeellisena.
   EFTAn valvontaviranomainen palauttaa mieleen valtiontukea koskevat menettelysäännöt ja aineelliset säännöt (4), jotka valvontaviranomainen hyväksyi 19 päivänä tammikuuta 1994 (5),
   Euroopan yhteisöjen komissio (jäljempänä ’komissio’) julkaisi 30 päivänä joulukuuta 2003 laivanrakennusteollisuuden valtiontukea koskevat uudet puitteet (6).
   Kyseiset puitteet ovat merkitykselliset myös Euroopan talousalueen kannalta.
   ETA:n valtiontukisääntöjen yhtenäinen soveltaminen on taattava koko Euroopan talousalueella,
   ETA-sopimuksen liitteen XV lopussa olevaan lukuun ”Yleistä” kuuluvan II kohdan mukaan EFTAn valvontaviranomaisen on annettava komissiota kuultuaan oikeudelliset säädökset, jotka vastaavat komission antamia säädöksiä.
   EFTAn valvontaviranomainen on kuullut komissiota,
   EFTAn valvontaviranomainen on kuullut EFTAn jäsenvaltioita 3 päivänä helmikuuta 2004 järjestetyssä monenvälisessä kokouksessa,
   ON TEHNYT TÄMÄN PÄÄTÖKSEN:

               1.

               Valtiontuen suuntaviivoja muutetaan lisäämällä niihin uusi luku 24 B: ”Laivanrakennusteollisuuden valtiontukea koskevat puitteet”. Uusi 24 B luku on tämän päätöksen liitteenä I.

               2.

               Päätös annetaan tiedoksi EFTA-valtioille lähettämällä niille kirjeitse jäljennös tästä päätöksestä ja sen liitteestä I.

               3.

               Päätös annetaan tiedoksi komissiolle ETA-sopimuksen pöytäkirjassa 27 olevan d alakohdan mukaisesti lähettämällä sille jäljennös tästä päätöksestä ja sen liitteestä I.

               4.

               Tämä päätös ja sen liite I julkaistaan Euroopan unionin virallisen lehden ETA-osastossa ja ETA-täydennysosassa.

               5.

               Tämä päätös on todistusvoimainen englannin kielellä.

      Tehty Brysselissä 17 päivänä maaliskuuta 2004.

         EFTAn valvontaviranomaisen puolesta

         Hannes HAFSTEIN

            Puheenjohtaja

         Einar M. BULL

            Kollegion jäsen

      (1)  Jäljempänä ’ETA-sopimus’.

      (2)  Jäljempänä ’valvontaviranomaisen ja tuomioistuimen perustamista koskeva sopimus’.

      (3)  Valvonta- ja tuomioistuinsopimuksen pöytäkirja 3 (sellaisena kuin EFTA-valtiot ovat muuttaneet sitä 10 päivänä joulukuuta 2001). Muutokset tulivat voimaan 28 päivänä elokuuta 2003.

      (4)  Jäljempänä ’valtiontuen suuntaviivat’.

      (5)  Julkaistu alun perin EYVL:ssä L 231, 3.9.1994, ja sen ETA-täydennysosassa N:o 32 samana päivänä, muutettu viimeksi 17 päivänä maaliskuuta 2004 tehdyllä kollegion päätöksellä N:o 40/04/KOL (ei vielä julkaistu).

      (6)  Laivanrakennusteollisuuden valtiontukea koskevat puitteet, EUVL C 317, 30.12.2003, s. 11.

      LIITE I
      24B.   LAIVANRAKENNUSTEOLLISUUDEN VALTIONTUKI (1)

      24B.1.   Johdanto

                  (1)

                  Laivanrakennusteollisuuden valtiontukeen on sovellettu lukuisia erillisiä ETA:n järjestelmiä. Verrattuna teollisuudenaloihin, joihin ei ole sovellettu erityisiä sääntöjä, laivanrakennusalaan sovelletut järjestelmät ovat sisältäneet sekä tiukempia että lievempiä määräyksiä. Näissä puitteissa vahvistetaan uudet säännöt laivanrakennusteollisuuden valtiontuen arvioimiseksi. Säännöt tulevat voimaan, kun laivanrakennusteollisuudelle myönnettävän tuen uusien sääntöjen vahvistamisesta 29 päivänä kesäkuuta 1998 annetun neuvoston asetuksen (EY) N:o 1540/98 (2), sellaisena kuin se on sisällytettynä ETA-sopimukseen 29 päivänä tammikuuta 1999 tehdyllä ETA-sekakomitean päätöksellä N:o 12/1999 (3), voimassaolo päättyy 31 päivänä joulukuuta 2003.

                  (2)

                  Näiden puitteiden tarkoituksena on mahdollisimman suuressa määrin poistaa laivanrakennusteollisuuteen ja muihin teollisuudenaloihin sovellettavien sääntöjen väliset erot ja sen myötä yksinkertaistaa EFTAn valvontaviranomaisen (jäljempänä ’valvontaviranomainen’) toimintatapoja tällä alalla ja muuttaa niitä avoimemmiksi ulottamalla yleiset horisontaaliset määräykset koskemaan myös laivanrakennusalaa.

                  (3)

                  Valvontaviranomainen myöntää kuitenkin, että laivanrakennusalaan vaikuttavat eräät erityistekijät, jotka olisi otettava huomioon valtiontukien valvontaa koskevassa valvontaviranomaisen politiikassa. Tällaisia tekijöitä ovat:

                              (a)

                              maailman laivanrakennusmarkkinoiden ylikapasiteetti, alhaiset hinnat ja kaupan vääristymät;

                              (b)

                              laivojen luonne hyvin suurina tuotantohyödykkeinä, mikä lisää riskiä valtion tukemien luottojen seurauksena kilpailun vääristymisestä;

                              (c)

                              taloudellisen yhteistyön ja kehityksen järjestön (OECD) puitteissa tehdyt laivanrakennusalan sopimukset, erityisesti OECD:n vuoden 1998 vientiluottokonsensus (OECD Arrangement on Guidelines for Officially Supported Export Credits) laivojen vientiluottoja koskevine sektorisopimuksineen, jota sovelletaan yhteisössä 22 päivänä joulukuuta 2000 tehdyn neuvoston päätöksen 2001/76/EY nojalla. Tämä päätös korvaa 4 päivänä huhtikuuta 1978 tehdyn päätöksen tiettyjen suuntaviivojen soveltamisesta julkisesti tuettuihin vientiluottoihin. (4)

                  (4)

                  Valvontaviranomainen ottaa huomioon, että OECD:n piirissä suunnitellaan tavanomaisten kilpailuehtojen noudattamisesta kaupallisessa laivanrakennus- ja korjausteollisuudessa vuonna 1994 tehdyn sopimuksen korvaamista (5); tämä sopimus ei ole tullut voimaan. Näiden puitteiden ei ole tarkoitus millään tavalla rajoittaa edellä mainitun työn lopputulosta, ja niitä voidaan tarkistaa OECD:n piirissä tehdyn sopimuksen perusteella.

                  (5)

                  Mainitut erityispiirteet huomioon ottaen näiden puitteiden tavoitteena on yksinkertaistaa sovellettavia sääntöjä ja lisäksi

                              (a)

                              tehostaa ETA:n telakoiden toimintaa ja lisätä niiden kilpailukykyä erityisesti innovaatioita tukemalla,

                              (b)

                              auttaa vähentämään taloudellisesti kannattamatonta kapasiteettia, ja

                              (c)

                              noudattaa vientiluottojen ja kehitysapuun myönnettävän tuen aloilla sovellettavia kansainvälisiä velvoitteita.

                  (6)

                  Näiden tavoitteiden saavuttamiseksi puitteissa määrätään erityistoimenpiteistä innovaatiotuen, sulkemistuen, vientiluottojen, kehitysapuun myönnettävän tuen ja aluetuen aloilla.

                  (7)

                  Laivanrakennus on tiettyjen piirteiden vuoksi erikoislaatuista ja eroaa muista teollisuudenaloista. Näitä piirteitä ovat lyhyet tuotantosarjat, tuotettujen yksiköiden koko, arvo ja monimuotoisuus sekä prototyyppien kaupallinen käyttö. Laivanrakennus on tämän vuoksi ainoa innovaatiotukea saava ala. Innovaatioihin tarkoitettu investointituki otettiin käyttöön asetuksella (EY) N:o 1540/98, ja se oli tarkoitus hyväksyä ainoastaan asianmukaisesti perustelluissa tapauksissa kannustimena teknisen riskin ottamiseen. Kyseisen säännöksen täytäntöönpano ei ole kuitenkaan ollut tyydyttävää. Alakohtaisen innovaatiotuen säilyttäminen katsotaan perustelluksi laivanrakennusalan erikoislaatuisuuden vuoksi. Tämän vuoksi näiden puitteiden tavoitteena on parantaa innovaatioon myönnettävää tukea ja ottaa erityisesti huomioon kyseisen säännöksen soveltamisessa esiintyneet vaikeudet.

                  (8)

                  Valvontaviranomainen voi katsoa laivanrakennukseen, laivankorjaukseen ja aluksen rakenteen muuttamiseen eli laivakonversioon myönnettävän tuen soveltuvan yhteismarkkinoille ainoastaan siinä tapauksessa, että se on näiden puitteiden määräysten mukaista.

                  (9)

                  Puitteet eivät rajoita laivanrakennusteollisuuden väliaikaisista suojajärjestelyistä 27 päivänä kesäkuuta 2002 annetun asetuksen (EY) N:o 1177/2002 (6), sellaisena kuin se on sisällytettynä ETA-sopimukseen 16 päivänä joulukuuta 2002 tehdyllä ETA-sekakomitean päätöksellä N:o 170/2002 (7), mukaisia väliaikaisia toimenpiteitä.

            24B.2.   Määritelmät

                  (10)

                  Näissä puitteissa sovelletaan seuraavia määritelmiä:

                              (a)

                              ’laivanrakennuksella’ tarkoitetaan omalla käyttövoimalla kulkevien kauppa-alusten rakentamista ETA-alueella,

                              (b)

                              ’laivankorjauksella’ tarkoitetaan omalla käyttövoimalla kulkevien kauppa-alusten korjausta tai kunnostamista ETA-alueella,

                              (c)

                              ’aluksen rakenteen muuttamisella’ (laivakonversiolla) tarkoitetaan omalla käyttövoimalla kulkevien kauppa-alusten, joiden bruttovetoisuus on vähintään 1 000 tonnia, rakenteen muuttamista ETA:n alueella, jos tehdyt konversiotyöt aiheuttavat perusteellisen muutoksen lastitilassa, rungossa, propulsiojärjestelmässä tai matkustajien vastaanoton perusrakenteissa.

                              (d)

                              ’omalla käyttövoimalla kulkevalla kauppa-aluksella’ tarkoitetaan:

                                          (i)

                                          aluksia, joiden bruttovetoisuus on vähintään sata tonnia ja joita käytetään matkustajien ja/tai tavaroiden kuljettamiseen,

                                          (ii)

                                          aluksia, joiden bruttovetoisuus on vähintään sata tonnia ja joita käytetään erityistehtäviin (esimerkiksi ruoppaajat ja jäänmurtajat),

                                          (iii)

                                          vähintään 365 kilowatin hinaajia,

                                          (iv)

                                          kalastusaluksia, joiden bruttovetoisuus on vähintään sata tonnia, vientiluottojen ja kehitysapuun myönnettävän tuen alalla, jos tuki on OECD:n vuoden 1998 vientiluottokonsensuksen (OECD Arrangement on Guidelines for Officially Supported Export Credits) ehtojen ja laivojen vientiluottoja koskevan OECD:n sektorisopimuksen taikka niitä muuttavien tai ne korvaavien sopimusten mukainen,

                                          (v)

                                          edellä (i)—(iv) kohdissa mainittujen alusten viimeistelyvaiheessa olevia, ei vielä valmiita mutta vesillä olevia ja vapaasti kelluvia runkoja.

                                    Edellä ’omalla käyttövoimalla kulkevalla aluksella’ tarkoitetaan alusta, jolla on pysyvän käyttövoima- ja ohjausjärjestelmänsä ansiosta kaikki aavalla merellä tarvittavat merikelpoisuusominaisuudet. Sotilasaluksia eli aluksia, jotka rakenteellisilta perusominaisuuksiltaan on tarkoitettu yksinomaan sotilaalliseen käyttöön, kuten sota-alukset ja muut hyökkäys- tai puolustustoimintaan tarkoitetut alukset, ja muihin aluksiin yksinomaan sotilaallisiin tarkoituksiin tehtyjä muutoksia tai lisättyjä laitteita, ei oteta lukuun sillä edellytyksellä, että näihin aluksiin, muutoksiin tai laitteisiin sovellettavat toimenpiteet tai menettelyt eivät ole peiteltyjä toimenpiteitä, jotka valtiontuen valvonnan vastaisesti suosivat kauppa-alusten rakennusteollisuutta;

                              (e)

                              ’liitännäisyhtiöllä’ tarkoitetaan mitä tahansa luonnollista tai oikeushenkilöä,

                                          (i)

                                          jonka omistuksessa tai hallinnassa on yritys, joka harjoittaa toimintaansa laivanrakennus-, laivankorjaus- tai laivakonversioalalla, tai

                                          (ii)

                                          joka suoraan tai välillisesti kuuluu yritykselle, joka harjoittaa toimintaansa laivanrakennus-, laivankorjaus- tai laivakonversioalalla tai jonka määräysvallassa se on joko osakehallinnan kautta tai muutoin.

                                    Määräysvallaksi katsotaan tilanne, jossa henkilön tai laivanrakennus-, laivankorjaus- tai laivakonversioalalla toimintaansa harjoittavan yrityksen hallussa tai määräysvallassa on yli 25 prosenttia toisen osapuolen osuudesta tai päinvastoin.

                              (f)

                              ’tuella’ tarkoitetaan ETA-sopimuksen 61 artiklan 1 kohdan mukaista tukea ja siihen sisältyvät luottojen, takausten ja veroetujen kaltaiset toimenpiteet.

            24B.3.   Sovellettavat määräykset
      24B.3.1.   Soveltamisala

                  (11)

                  Laivanrakennukseen myönnetty tuki kattaa laivanrakennukseen, laivankorjaukseen tai laivakonversioon välillisesti tai välittömästi mille tahansa telakalle, liitännäisyhtiölle, varustamolle tai kolmansille osapuolille myönnetyn tuen.

            24B.3.2.   Horisontaalisten määräysten soveltaminen

                  (12)

                  Yleisperiaatteena on, että tukea laivanrakennukseen voidaan myöntää ETA-sopimuksen 61 artiklan sekä valvonta- ja tuomioistuinsopimuksen pöytäkirjassa 3 olevassa I osassa olevan 1 artiklan ja kaikkien niiden perusteella hyväksyttyjen säädösten ja toimenpiteiden mukaisesti, seuraavat säädökset mukaan luettuina:

                              (a)

                              neuvoston asetus (EY) N:o 659/1999, annettu 22 päivänä maaliskuuta 1999, Euroopan yhteisön perustamissopimuksen [entisen] 93 artiklan soveltamista koskevista yksityiskohtaisista säännöistä (8), sellaisena kuin se on sisällytettynä valvonta- ja tuomioistuinsopimuksen pöytäkirjassa 3 olevaan II osaan (9);

                              (b)

                              komission asetus (EY) N:o 68/2001, annettu 12 päivänä tammikuuta 2001, Euroopan yhteisön perustamissopimuksen 87 ja 88 artiklan soveltamisesta koulutustukeen (10), sellaisena kuin se on sisällytettynä ETA-sopimukseen 25 päivänä kesäkuuta 2002 tehdyllä ETA-sekakomitean päätöksellä N:o 88/2002 (11);

                              (c)

                              komission asetus (EY) N:o 69/2001, annettu 12 päivänä tammikuuta 2001, Euroopan yhteisön perustamissopimuksen 87 ja 88 artiklan soveltamisesta vähämerkityksiseen tukeen (12), sellaisena kuin se on sisällytettynä ETA-sopimukseen 25 päivänä kesäkuuta 2002 tehdyllä ETA-sekakomitean päätöksellä N:o 88/2002 (13);

                              (d)

                              komission asetus (EY) N:o 70/2001, annettu 12 päivänä tammikuuta 2001, Euroopan yhteisön perustamissopimuksen 87 ja 88 artiklan soveltamisesta pienille ja keskisuurille yrityksille myönnettyyn valtiontukeen (14), sellaisena kuin se on sisällytettynä ETA-sopimukseen 25 päivänä kesäkuuta 2002 tehdyllä ETA-sekakomitean päätöksellä N:o 88/2002 (15);

                              (e)

                              neuvoston asetus (EY) N:o 1177/2000, annettu 27 päivänä kesäkuuta 2002, laivanrakennusteollisuuden väliaikaisista suojajärjestelyistä (16), sellaisena kuin se on sisällytettynä ETA-sopimukseen 16 päivänä joulukuuta 2002 tehdyllä ETA-sekakomitean päätöksellä N:o 170/2002 (17);

                              (f)

                              vaikeuksissa olevien yritysten pelastamiseen ja rakenneuudistukseen myönnettävää valtiontukea koskevat valvontaviranomaisen antamat suuntaviivat (18);

                              (g)

                              Ympäristönsuojeluun myönnettävää valtiontukea koskevat valvontaviranomaisen suuntaviivat (19); sekä

                              (h)

                              tutkimus- ja kehitystyöhön myönnettävää valtiontukea koskevat puitteet (20).

            24B.3.3.   Erityismääräykset

                  (13)

                  Edellä 24B.3.2 kohdassa esitettyyn yleisperiaatteeseen sovelletaan seuraavia poikkeuksia, jotka voidaan perustella 24B.1 jaksossa määritetyillä erityistekijöillä.

            24B.3.3.1.   Tutkimus-, kehitys- ja innovaatiotuki

                  (14)

                  Laivanrakennus-, laivankorjaus- ja laivakonversioyrityksille tutkimus- ja kehitystyöhankkeista aiheutuvien kustannusten kattamiseen myönnettävää tukea voidaan pitää ETA-sopimuksen toimintaan soveltuvana, jos se on tutkimus- ja kehitystyöhön myönnettävää valtiontukea koskevien ETA:n puitteiden tai alalla myöhemmin tehtyjen järjestelyjen mukaista.

                  (15)

                  Nykyisille laivanrakennus-, laivankorjaus- tai laivakonversiotelakoille innovaatioihin myönnettävää tukea voidaan pitää ETA-sopimuksen toimintaan soveltuvana, jos sen osuus bruttomäärästä on enintään 20 prosenttia, seuraavin edellytyksin:

                              (a)

                              tuki liittyy innovatiivisten tuotteiden ja menetelmien teolliseen sovellukseen eli tuotteisiin tai menetelmiin, jotka ovat teknisesti uusia tai olennaisesti kehittyneitä verrattuna Euroopan talousalueella alalla käytettävissä oleviin parhaisiin tuotteisiin tai menetelmiin ja joihin liittyy tekninen tai teollinen riski,

                              (b)

                              tuki rajoittuu suoraan ja yksinomaan hankkeen innovatiiviseen osaan liittyviin investointi-, suunnittelu- ja testauskustannuksiin. Suoraan teknisen innovaation varmistamisesta aiheutuvat ylimääräiset tuotantokustannukset voivat olla poikkeuksellisesti tukikelpoisia, kunhan ne rajoittuvat välttämättömään.

            24B.3.3.2.   Sulkemistuki

                  (16)

                  Tukea, joka on tarkoitettu kattamaan laivanrakennus-, laivankorjaus- tai laivakonversiotelakoiden täydellisestä tai osittaisesta sulkemisesta aiheutuvat tavanomaiset kustannukset, voidaan pitää ETA-sopimuksen toimintaan soveltuvana edellyttäen, että sulkeminen johtaa todelliseen ja peruuttamattomaan kapasiteetin vähentymiseen.

                  (17)

                  Edellä 16 kohdassa mainittuun tukeen oikeuttavia kustannuksia ovat:

                              (a)

                              irtisanotuille tai varhaiseläkkeelle siirtyneille työntekijöille suoritettavat korvaukset,

                              (b)

                              irtisanotuille, irtisanottaville tai varhaiseläkkeelle siirtyneille työntekijöille tarkoitetusta neuvontapalvelusta aiheutuvat kustannukset, myös telakoiden suorittamat maksut sellaisten pienyritysten perustamisen helpottamiseksi, jotka ovat riippumattomia kyseisistä telakoista ja joiden toiminta ei pääasiallisesti keskity laivanrakennukseen,

                              (c)

                              työntekijöille ammatillista uudelleenkoulutusta varten suoritetut maksut,

                              (d)

                              menot, jotka aiheutuvat telakan (telakoiden), sen (niiden) rakennusten, laitteistojen ja infrastruktuurin muuttamisesta muuhun kuin laivanrakennuskäyttöön.

                  (18)

                  Lisäksi siinä tapauksessa, että laivanrakennus-, laivankorjaus- ja laivakonversiotoiminta lopetetaan kokonaan, myös seuraavia toimenpiteitä voidaan pitää ETA-sopimuksen toimintaan soveltuvina:

                              (a)

                              tuki, jonka määrä ei ylitä seuraavista kahdesta, riippumattoman asiantuntijan selvityksen perusteella määritellystä arvosta suurempaa: joko laitosten kirjanpidollinen jäännösarvo tai diskontattu liiketoiminnallinen voitto ennakoidulta kolmivuotisjaksolta, josta vähennetään tuensaajayrityksen laitosten sulkemisesta mahdollisesti saama etu;

                              (b)

                              lainat tai lainantakaukset, joiden avulla yritys pystyy hankkimaan tarvittavan käyttöpääoman keskeneräisten töiden saattamiseksi päätökseen sillä edellytyksellä, että ne rajoitetaan välttämättömään vähimmäismäärään ja huomattava osa työstä on jo tehty.

                  (19)

                  Osittaista sulkemistukea voidaan myöntää ainoastaan yrityksille, jotka eivät ole saaneet pelastamis- ja rakenneuudistustukea kymmenen viime vuoden aikana. Jos pelastus- tai rakenneuudistustuen myöntämisestä on kulunut alle kymmenen vuotta, valvontaviranomainen sallii osittaisen sulkemistuen ainoastaan poikkeuksellisissa ja odottamattomissa tilanteissa, joista yritys ei ole itse vastuussa.

                  (20)

                  Tuen määrä ja intensiteetti on perusteltava kyseessä olevien sulkemisten laajuudella ottaen kuitenkin huomioon asianomaisen alueen rakenteelliset ongelmat ja, jos tuotantoala muutetaan muuksi teolliseksi toiminnaksi, kyseistä uutta toimintaa koskevat ETA:n säädökset ja säännöt.

                  (21)

                  Varmistaakseen tuettujen sulkemisten peruuttamattomuuden asianomainen EFTAn jäsenvaltio valvoo, että laivanrakennuslaitokset pysyvät suljettuina vähintään kymmenen vuotta.

            24B.3.3.3.   Työllisyystuki

                  (22)

                  Tukea, joka myönnetään työpaikkojen luomiseen ja laivanrakennus-, laivankorjaus- ja laivakonversioyrityksissä työskentelevien, epäedullisessa asemassa olevien tai alentuneesti työkykyisten työntekijöiden palkkaamiseen tai tällaisten työntekijöiden työllistämisestä aiheutuvien ylimääräisten kulujen kattamiseen, voidaan pitää ETA-sopimuksen toimintaan soveltuvana, jos se on Euroopan yhteisön perustamissopimuksen 87 ja 88 artiklan soveltamisesta työllisyystukeen 12 päivänä joulukuuta 2002 annetussa komission asetuksessa (EY) N:o 2204/2002 (21), sellaisena kuin se on sisällytettynä ETA-sopimukseen 20 päivänä kesäkuuta 2003 tehdyllä ETA-sekakomitean päätöksellä N:o 83/2003 (22), säädettyjen aineellisten säännösten tai alalla myöhemmin tehtyjen järjestelyjen mukaista.

            24B.3.3.4.   Vientiluotot

                  (23)

                  Julkista tukea saavien lainajärjestelyjen muodossa kansallisille tai ulkomaalaisille laivanvarustajille tai kolmansille osapuolille alusten rakentamiseen tai rakenteen muuttamiseen myönnettävän laivanrakennustuen voidaan katsoa soveltuvan ETA-sopimuksen toimintaan edellyttäen, että tuki on OECD:n vuoden 1998 vientiluottokonsensuksen (OECD Arrangement on Guidelines for Officially Supported Export Credits) ehtojen ja laivojen vientiluottoja koskevan OECD:n sektorisopimuksen taikka myöhempien niitä muuttavien tai ne korvaavien sopimusten ehtojen mukainen.

            24B.3.3.5.   Kehitysapuun myönnettävä tuki

                  (24)

                  Laivanrakennukseen ja laivakonversioon liittyvän, kehitysapuna kehitysmaalle myönnettävän tuen voidaan katsoa soveltuvan ETA-sopimuksen toimintaan, jos tuki on OECD:n vuoden 1998 vientiluottokonsensuksen asiaa koskevien ehtojen ja vientiluottoja koskevan OECD:n sektorisopimuksen taikka myöhempien niitä muuttavien tai ne korvaavien sopimusten ehtojen mukainen.

                  (25)

                  Valvontaviranomainen tarkastaa suunnitellun tuen erityisen ”kehitysosuuden” ja varmistaa, että tuki on välttämätöntä ja kuuluu OECD:n vuoden 1998 vientiluottokonsensuksen ja laivojen vientiluottoja koskevan OECD:n sektorisopimuksen taikka myöhempien niitä muuttavien tai ne korvaavien sopimusten ehtojen soveltamisalaan. Eri telakoiden on voitava kilpailla kyseisen kehitysavun saamisesta. Siinä määrin kuin julkisia hankintoja koskevia ETA:n sääntöjä sovelletaan, tarjousmenettelyjen on oltava niiden mukaisia.

            24B.3.3.6.   Aluetuet

                  (26)

                  Laivanrakennukseen, laivankorjaukseen tai laivakonversioon myönnettävän aluetuen voidaan katsoa soveltuvan ETA-sopimuksen toimintaan ainoastaan, jos seuraavat edellytykset täyttyvät:

                              (a)

                              tuki on suunnattu nykyisten telakoiden uudistamiseen tai nykyaikaistamiseen tehtäviin investointeihin, eikä se liity asianomaisen telakan/asianomaisten telakoiden rahoitusrakenteiden uudistamiseen, ja sen tavoitteena on nykyisten laitosten tuottavuuden kehittäminen,

                              (b)

                              alueilla, jotka on mainittu ETA-sopimuksen 61 artiklan 3 kohdan a alakohdassa ja jotka vastaavat valvontaviranomaisen kunkin EFTAn jäsenvaltion osalta hyväksymää aluetukikarttaa, tuki-intensiteetti on enintään 22,5 prosenttia;

                              (c)

                              alueilla, jotka on mainittu ETA-sopimuksen 61 artiklan 3 kohdan c alakohdassa ja jotka vastaavat valvontaviranomaisen kunkin EFTAn jäsenvaltion osalta hyväksymää aluetukikarttaa, tuki-intensiteetti on enintään 12,5 prosenttia tai sovellettavaa aluetuen enimmäismäärää riippuen siitä, kumpi näistä on alhaisempi;

                              (d)

                              tuki rajoitetaan tukikelpoisiin kustannuksiin, jotka määritellään alueellisesta valtiontuesta annetuissa suuntaviivoissa.

            24B.4.   Ilmoitusvelvollisuus

                  (27)

                  Valvontaviranomaiselle on ilmoitettava kaikista suunnitelmista myöntää uutta laivanrakennus-, laivankorjaus- tai laivakonversiotukea ohjelman tai ohjelmaan kuulumattoman yksittäisen tuen muodossa, paitsi jos tuki täyttää ehdot, jotka on määritelty valtiontukea koskevassa ryhmäpoikkeuksessa (23), jossa tietyt valtiontuen muodot vapautetaan ennakkoilmoitusvelvollisuudesta.

            24B.5.   Seuranta

                  (28)

                  EFTA-valtioiden on toimitettava valvontaviranomaiselle vuosittain kertomus kaikista voimassa olevista tukiohjelmista valvonta- ja tuomioistuinsopimuksen pöytäkirjassa 3 olevassa II osassa ja valvonta- ja tuomioistuinsopimuksen täytäntöönpanosäännöksissä vahvistettujen sääntöjen mukaisesti.

            24B.6.   Eri lähteistä peräisin olevan tuen kasautuminen

                  (29)

                  Näissä puitteissa vahvistettuja tukien enimmäismääriä sovelletaan, jos kyseinen tuki on rahoitettu kokonaisuudessaan tai osittain valtion varoin tai ETA-yhteistyöhön tarkoitetuin varoin. Näiden puitteiden nojalla hyväksytyt tuet eivät saa kasautua muiden ETA-sopimuksen 61 artiklan 1 kohdassa tarkoitettujen valtiontukien eivätkä EFTA-valtioille Euroopan yhteisön ohjelmiin osallistumista varten myönnetyn muun rahoituksen kanssa, jos tuen kasautuminen johtaa näissä suuntaviivoissa määrättyä tukiintensiteettiä korkeampaan tasoon.

                  (30)

                  Eri tarkoituksiin myönnetyn, mutta samoihin tukikelpoisiin kustannuksiin perustuvan tuen osalta sovelletaan suotuisinta enimmäismäärää.

            24B.7.   Puitteiden soveltaminen

                  (31)

                  Näitä puitteita sovelletaan 1 päivästä tammikuuta 2004 enintään 31 päivään joulukuuta 2006. Valvontaviranomainen voi tarkastella niitä tämän ajanjakson kuluessa uudelleen.

         (1)  Tämä luku vastaa ”Laivanrakennusteollisuuden valtiontukea koskevia yhteisön puitteita” (EUVL C 317, 30.12.2003, s. 11).

         (2)  EYVL L 202, 18.7.1998, s. 1.

         (3)  EYVL L 35, 10.2.2000, ja ETA-täydennysosa N:o 7, ks. ETA-sopimuksen liitteen XV 1b kohta.

         (4)  EYVL L 32, 2.2.2001, s. 1. Päätös sellaisena kuin se on muutettuna päätöksellä 2002/634/EY (EYVL L 206, 3.8.2002, s. 16).

         (5)  EYVL C 375, 30.12.1994, s. 1. EFTA-valtioista ainoastaan Norja on vuoden 1994 sopimuksen osapuoli.

         (6)  EYVL L 172, 2.7.2002, s. 1.

         (7)  EYVL L 38, 13.2.2002, ja ETA-täydennysosa N:o 9, ks. ETA-sopimuksen liitteen XV 1ca kohta.

         (8)  EYVL L 83, 27.3.1999, s. 1.

         (9)  Valvonta- ja tuomioistuinsopimuksen pöytäkirja 3 (sellaisena kuin EFTA-valtiot ovat muuttaneet sitä 10 päivänä joulukuuta 2001). Muutokset tulivat voimaan 28 päivänä elokuuta 2003. Muutettu pöytäkirja 3 on saatavilla valvontaviranomaisen Internet-sivustolla www.eftasurv.int otsikossa ”State aid – Legal texts”.

         (10)  EYVL L 10, 13.1.2001, s. 20.

         (11)  EYVL L 266, 3.10.2002, ja ETA-täydennysosa N:o 49, ks. ETA-sopimuksen liitteen XV 1d kohta.

         (12)  EYVL L 10, 13.1.2001, s. 30.

         (13)  EYVL L 266, 3.10.2002, ja ETA-täydennysosa N:o 49, ks. ETA-sopimuksen liitteen XV 1e kohta.

         (14)  EYVL L 10, 13.1.2001, s. 33.

         (15)  EYVL L 266, 3.10.2002, ja ETA-täydennysosa N:o 49, ks. ETA-sopimuksen liitteen XV 1f kohta.

         (16)  EYVL L 172, 2.7.2002, s. 1.

         (17)  EYVL L 38, 13.2.2002, ja ETA-täydennysosa N:o 9, ks. ETA-sopimuksen liitteen XV 1ca kohta.

         (18)  Valtiontukea koskevat EFTAn valvontaviranomaisen suuntaviivat, 16 luku (EYVL L 274, 26.10.2000, ja ETA-täydennysosa N:o 48). Nämä suuntaviivat vastaavat Euroopan yhteisön suuntaviivoja valtiontuesta vaikeuksissa olevien yritysten pelastamiseksi ja rakenneuudistukseksi (EYVL C 288, 9.10.1999, s. 2).

         (19)  Valtiontukea koskevat EFTAn valvontaviranomaisen suuntaviivat, 15 luku (EYVL L 21, 24.1.2002, ja ETA-täydennysosa N:o 6). Nämä suuntaviivat vastaavat Euroopan yhteisön suuntaviivoja valtiontuesta ympäristönsuojelulle, EYVL C 37, 3.2.2001, s.3.

         (20)  Valtiontukea koskevat EFTAn valvontaviranomaisen suuntaviivat, 14 luku (EYVL L 245, 26.9.1996, ja ETA-täydennysosa N:o 43). Nämä suuntaviivat vastaavat Euroopan yhteisön suuntaviivoja valtiontuesta tutkimus- ja kehitystyöhön (EYVL C 45, 17.2.1996, s.5).

         (21)  EYVL L 337, 13.12.2002, s. 3.

         (22)  EYVL L 257, 9.10.2003, ja ETA-täydennysosa N:o 51, ks. ETA-sopimuksen liitteen XV 1g kohta.

         (23)  Ks. edellä 12 kohdan (b), (c) ja (d) alakohta sekä 22 kohta.


title: 2009/383/EY: Komission päätös, tehty 14 päivänä toukokuuta 2009 , Kiinan kansantasavallasta peräisin olevan glyfosaatin tuonnissa neuvoston asetuksella (EY) N:o 1683/2004 käyttöön otetun lopullisen polkumyyntitullin suspendoimisesta

text:
               15.5.2009

               FI

               Euroopan unionin virallinen lehti

               L 120/20

      KOMISSION PÄÄTÖS,
   tehty 14 päivänä toukokuuta 2009,
   Kiinan kansantasavallasta peräisin olevan glyfosaatin tuonnissa neuvoston asetuksella (EY) N:o 1683/2004 käyttöön otetun lopullisen polkumyyntitullin suspendoimisesta
   (2009/383/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 22 päivänä joulukuuta 1995 annetun neuvoston asetuksen (EY) N:o 384/96 (1), jäljempänä ’perusasetus’, ja erityisesti sen 14 artiklan 4 kohdan,
   on kuullut neuvoa-antavaa komiteaa,
   sekä katsoo seuraavaa:
   A.   MENETTELY

               (1)

               Perusasetuksen 11 artiklan 2 kohdan mukaisesti tehdyn tarkastelua koskevan tutkimuksen jälkeen, jäljempänä ”tarkastelua koskeva tutkimus”, neuvosto otti asetuksella (EY) N:o 1683/2004 (2) käyttöön lopullisen polkumyyntitullin tuotaessa Kiinan kansantasavallasta peräisin olevaa glyfosaattia, joka luokitellaan tällä hetkellä CN-koodeihin ex 2931 00 95 (Taric-koodi 2931009582) ja ex 3808 93 27 (Taric-koodi 3808932719); tulli laajennettiin koskemaan Malesiasta lähetetyn glyfosaatin tuontia (riippumatta siitä, onko sen ilmoitettu olevan Malesiasta peräisin vai ei) (Taric-koodit 2931009581 ja 3808932711), lukuun ottamatta tuotteita, jotka on tuottanut Crop protection (M) Sdn. Bhd., Lot 746, Jalan Haji Sirat 4 ½ Miles, off Jalan Kapar, 42100 Klang, Selangor Darul Ehsan, Malesia (Taric-lisäkoodi A 309), sekä Taiwanista lähetetyn glyfosaatin tuontia (riippumatta siitä, onko sen ilmoitettu olevan Taiwanista peräisin vai ei) (Taric-koodit 2931009581 ja 3808932711), lukuun ottamatta tuotteita, jotka on tuottanut Sinon Corporation, No 23, Sec. 1, Mei Chuan W. Rd, Taichung, Taiwan (Taric-lisäkoodi A 310). Käyttöön otettu polkumyyntitulli oli 29,9 prosentin suuruinen.

               (2)

               Tarkasteltavana olevan tuotteen käyttäjien ja jakelijoiden järjestö AUDACE on toimittanut tietoa muuttuneista markkinaolosuhteista toimenpiteiden voimassaolon päättymistä koskevan tutkimusajanjakson (1 päivästä tammikuuta 200231 päivään joulukuuta 2002) jälkeen; se väitti, että muutosten perusteella olisi perusasetuksen 14 artiklan 4 kohdan mukaisesti perusteltua suspendoida nyt voimassa olevat toimenpiteet. Komissio tarkasteli tämän vuoksi, onko suspendointi perusteltua.

         B.   PERUSTEET

               (3)

               Perusasetuksen 14 artiklan 4 kohdan mukaan polkumyyntitoimenpiteet voidaan yhteisön edun mukaisesti jättää väliaikaisesti soveltamatta eli suspendoida, jos markkinaolosuhteet ovat väliaikaisesti muuttuneet siten, ettei vahinko todennäköisesti toistuisi suspendoinnin vuoksi, ja sillä edellytyksellä, että yhteisön tuotannonalalla on ollut mahdollisuus esittää huomautuksiaan ja että nämä huomautukset on otettu huomioon. Lisäksi 14 artiklan 4 kohdassa säädetään, että asianomaisia polkumyynnin vastaisia toimenpiteitä voidaan milloin tahansa alkaa soveltaa uudelleen, jos niiden suspendointi ei enää ole perusteltua.

               (4)

               Yhteisön tuotannonalan osalta voidaan todeta, että sen tilanne parantui vuoden 2008 ensimmäiseen puoliskoon asti. EU:n markkinoiden voimakkaan hinnannousun, myyntimäärän ja -arvon lisääntymisen sekä suhteellisten vakaiden tuotantokustannusten vuoksi voitot (ilmaistuna prosentteina liikevaihdosta) ovat kasvaneet merkittävästi. Tätä positiivista suuntausta vahvistavat tuoreemmat luvut, jotka koskevat tärkeintä yhteisön tuottajaa, joka edustaa valtaosaa yhteisön tuotannonalan tuotanto- ja myyntimäärästä. Käytettävissä olevien markkinatietojen perusteella ei ole odotettavissa, että tilanne muuttuisi merkittävästi, jos toimenpiteet suspendoidaan.

               (5)

               Yhteisön tuotannonala on vahvistanut, että sen hintataso yhteisön markkinoilla on yleisesti muuttumaton, vaikka vientihinnat Kiinan kansantasavallasta ovat pudonneet merkittävästi heinäkuusta 2008.

               (6)

               Kiinan kansantasavallan kasvavalla tuotantokapasiteetilla ja tuotoksella voisi olla alentava vaikutus EU:n glyfosaattihintoihin keskipitkällä ja pitkällä aikavälillä. Tämänhetkiset tiedot kuitenkin osoittavat, että vaikutuksen odotetaan suureksi osaksi neutraloituvan kasvavan maailmanlaajuisen kysynnän ansiosta.

               (7)

               Mikään ei viittaa siihen, että suspendointi olisi yhteisön edun vastaista.

               (8)

               Kun otetaan huomioon tilapäinen muutos markkinaolosuhteissa ja etenkin yhteisön markkinoiden tämänhetkinen hintataso sekä yhteisön tuotannonalan tämänhetkiset korkeat voittotasot siitä huolimatta, että Kiinan kansantasavallasta peräisin olevan viennin hinnat ovat laskeneet viime kuukausina, päätellään, että Kiinan kansantasavallasta peräisin olevan tarkasteltavana olevan tuotteen tuontiin liittyvää vahinkoa ei todennäköisesti aiheutuisi uudelleen suspendoinnin vuoksi. Sen vuoksi ehdotetaan, että voimassa olevat toimenpiteet suspendoidaan yhdeksän kuukauden ajaksi perusasetuksen 14 artiklan 4 kohdan mukaisesti.

         C.   YHTEISÖN TUOTANNONALAN KUULEMINEN

               (9)

               Komissio on perusasetuksen 14 artiklan 4 kohdan mukaisesti ilmoittanut yhteisön tuotannonalalle aikomuksestaan suspendoida voimassa olevat polkumyyntitoimenpiteet. Yhteisön tuotannonalalle on annettu mahdollisuus esittää huomautuksia, ja nämä huomautukset on otettu huomioon.

         D.   PÄÄTELMÄT

               (10)

               Komissio katsoo tämän vuoksi, että kaikki tarkasteltavana olevaan tuotteeseen sovellettavan polkumyyntitullin suspendoinnin edellytykset täyttyvät perusasetuksen 14 artiklan 4 kohdan mukaisesti. Asetuksella (EY) N:o 1683/2004 käyttöön otettu polkumyyntitulli olisi sen vuoksi suspendoitava yhdeksän kuukauden ajaksi.

               (11)

               Jos tullin suspendoimiseen johtaneet olosuhteet muuttuvat, komissio voi ottaa polkumyynnin vastaiset toimenpiteet uudelleen käyttöön kumoamalla välittömästi polkumyyntitullin suspension,

         ON PÄÄTTÄNYT SEURAAVAA:
   1 artikla
   Suspendoidaan yhdeksän kuukauden ajaksi asetuksella (EY) N:o 1683/2004 käyttöön otettu lopullinen polkumyyntitulli, jota sovelletaan tuotaessa Kiinan kansantasavallasta peräisin olevaa glyfosaattia, joka luokitellaan CN-koodeihin ex 2931 00 95 (Taric-koodi 2931009582) ja ex 3808 93 27 (Taric-koodi 3808932719), ja joka laajennettiin koskemaan Malesiasta lähetetyn glyfosaatin tuontia (riippumatta siitä, onko sen ilmoitettu olevan Malesiasta peräisin vai ei) (Taric-koodit 2931009581 ja 3808932711), lukuun ottamatta tuotteita, jotka on tuottanut Crop protection (M) Sdn. Bhd., Lot 746, Jalan Haji Sirat 4 ½ Miles, off Jalan Kapar, 42100 Klang, Selangor Darul Ehsan, Malesia (Taric-lisäkoodi A 309), sekä Taiwanista lähetetyn glyfosaatin tuontia (riippumatta siitä, onko sen ilmoitettu olevan Taiwanista peräisin vai ei) (Taric-koodit 2931009581 ja 3808932711), lukuun ottamatta tuotteita, jotka on tuottanut Sinon Corporation, No 23, Sec. 1, Mei Chuan W. Rd, Taichung, Taiwan (Taric-lisäkoodi A 310).
   2 artikla
   Tämä päätös tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.

      Tehty Brysselissä 14 päivänä toukokuuta 2009.

            Komission puolesta

         Catherine ASHTON

            Komission jäsen

      (1)  EYVL L 56, 6.3.1996, s. 1.

      (2)  EUVL L 303, 30.9.2004, s. 1.


               22.9.2017

               FI

               Euroopan unionin virallinen lehti

               C 316/270

         P8_TA(2015)0282
   Pyyntö Janusz Korwin-Mikken koskemattomuuden pidättämiseksi
   Euroopan parlamentin päätös 8. syyskuuta 2015 Janusz Korwin-Mikken koskemattomuuden pidättämistä koskevasta pyynnöstä (2015/2102(IMM))
   (2017/C 316/30)

      Euroopan parlamentti, joka

               —

               ottaa huomioon Janusz Korwin-Mikken koskemattomuuden pidättämistä koskevan, Puolan tasavallan yleisen syyttäjän 13. maaliskuuta 2015 välittämän, 9. maaliskuuta 2015 päivätyn pyynnön, joka liittyy Piotrków Trybunalskin kunnallisen poliisin päällikön vireille panemaan oikeudelliseen menettelyyn (asia nro SM.O.4151-F.2454/16769/2014) ja josta ilmoitettiin täysistunnossa 15. huhtikuuta 2015,

               —

               on kuullut Janusz Korwin-Mikkeä työjärjestyksen 9 artiklan 5 kohdan mukaisesti,

               —

               ottaa huomioon Euroopan unionin erioikeuksista ja vapauksista tehdyssä pöytäkirjassa N:o 7 olevan 8 ja 9 artiklan sekä Euroopan parlamentin jäsenten valitsemisesta yleisillä välittömillä vaaleilla 20. syyskuuta 1976 annetun säädöksen 6 artiklan 2 kohdan,

               —

               ottaa huomioon Euroopan unionin tuomioistuimen 12. toukokuuta 1964, 10. heinäkuuta 1986, 15. ja 21. lokakuuta 2008, 19. maaliskuuta 2010, 6. syyskuuta 2011 ja 17. tammikuuta 2013 antamat tuomiot (1),

               —

               ottaa huomioon Puolan tasavallan perustuslain 105 artiklan 2 kohdan ja Puolan parlamentin alahuoneen tai senaatin jäsenen tehtävien hoitamisesta 9. toukokuuta 1996 annetun lain 7b artiklan 1 kohdan ja 7c artiklan 1 kohdan,

               —

               ottaa huomioon työjärjestyksen 5 artiklan 2 kohdan, 6 artiklan 1 kohdan ja 9 artiklan,

               —

               ottaa huomioon oikeudellisten asioiden valiokunnan mietinnön (A8-0229/2015),

               A.

               ottaa huomioon, että Puolan tasavallan yleinen syyttäjä on välittänyt Piotrków Trybunalskin kunnallisen poliisin päällikön pyynnön saada panna vireille oikeudellinen menettely Euroopan parlamentin jäsentä Janusz Korwin-Mikkeä vastaan rikosoikeudellisista rikkomuksista 20. toukokuuta 1971 annetun lain 92 a pykälässä tarkoitetusta rikkomuksesta, joka liittyy 20. kesäkuuta 1997 annetun tieliikennelain 20 pykälän 1 momenttiin; ottaa huomioon, että rikkomuksessa on kyse suurimman sallitun nopeuden ylittämisestä taajama-alueella;

               B.

               toteaa, että Euroopan unionin erioikeuksista ja vapauksista tehdyssä pöytäkirjassa olevan 8 artiklan mukaan Euroopan parlamentin jäseniä ei voida alistaa tutkittavaksi, pidättää tai haastaa oikeuteen heidän tehtäviään hoitaessaan ilmaisemiensa mielipiteiden tai äänestystensä perusteella;

               C.

               toteaa, että Euroopan unionin erioikeuksista ja vapauksista tehdyn pöytäkirjan 9 artiklan mukaan Euroopan parlamentin jäsenillä on oman valtionsa alueella kansanedustajille myönnetty koskemattomuus;

               D.

               toteaa, että Puolan tasavallan perustuslain 105 artiklan 2 kohdan mukaan parlamentin jäsen ei voi joutua rikosoikeudelliseen vastuuseen ilman Puolan parlamentin alahuoneen suostumusta;

               E.

               toteaa, että kysymys koskemattomuuden pidättämisestä tai säilyttämisestä tietyssä tapauksessa on yksin Euroopan parlamentin päätettävissä; huomauttaa, että parlamentti voi kohtuudella ottaa huomioon jäsenen aseman tehdessään päätöksen koskemattomuuden pidättämisestä tai säilyttämisestä (2);

               F.

               toteaa, että väitetty rikkomus ei liity suoraan tai selvästi Korwin-Mikken edustajantoimen hoitamiseen eikä siinä ole kyse Euroopan unionin erioikeuksista ja vapauksista tehdyssä pöytäkirjassa N:o 7 olevassa 8 artiklassa tarkoitetusta Euroopan parlamentin jäsenen tehtäviä hoidettaessa ilmaistusta mielipiteestä tai äänestyksestä;

               G.

               toteaa, että tässä tapauksessa parlamentti ei ole löytänyt todisteita fumus persecutionis tilanteesta eli riittävän vakavia ja täsmällisiä epäilyjä siitä, että syyte on nostettu jäsenen poliittisen toiminnan vahingoittamiseksi;

               1.

               päättää pidättää Janusz Korwin-Mikken parlamentaarisen koskemattomuuden;

               2.

               kehottaa puhemiestä välittämään tämän päätöksen sekä asiasta vastaavan valiokunnan mietinnön viipymättä Puolan tasavallan toimivaltaiselle viranomaiselle ja Janusz Korwin-Mikkelle.

      (1)  Yhteisöjen tuomioistuimen tuomio 12.5.1964, Wagner v. Fohrmann ja Krier, 101/63, ECLI:EU:C:1964:28, yhteisöjen tuomioistuimen tuomio 10.7.1986, Wybot v. Faure ym., 149/85, ECLI:EU:C:1986:310, yhteisöjen ensimmäisen oikeusasteen tuomioistuimen tuomio 15.10.2008, Mote v. parlamentti, T-345/05, ECLI:EU:T:2008:440, yhteisöjen tuomioistuimen tuomio 21.10.2008, Marra v. De Gregorio ja Clemente, C-200/07 ja C-201/07, ECLI:EU:C:2008:579, unionin yleisen tuomioistuimen tuomio 19.3.2010, Gollnisch v. parlamentti, T-42/06, ECLI:EU:T:2010:102, unionin tuomioistuimen tuomio 6.9.2011, Patriciello, C-163/10, ECLI:EU:C:2011:543 sekä unionin yleisen tuomioistuimen tuomio 17.1.2013, Gollnisch v. parlamentti, T-346/11 ja T-347/11, ECLI:EU:T:2013:23.

      (2)  Asia T-345/05, Mote v. parlamentti (mainittu edellä), tuomion 28 kohta.


Avis juridique important

|

31972D0106

72/106/EHTY: Neuvoston päätös, tehty 31 päivänä tammikuuta 1972, etujärjestöjen nimeämisestä ehdokasluettelojen laatimiseksi Euroopan hiili- ja teräsyhteisön neuvoa-antavaa komiteaa varten

Virallinen lehti nro L 045 , 21/02/1972 s. 0002 - 0004 Suomenk. erityispainos Alue 1 Nide 1 s. 0074  Ruotsink. erityispainos Alue 1 Nide 1 s. 0074

NEUVOSTON PÄÄTÖS,tehty 31 päivänä tammikuuta 1972,etujärjestöjen nimeämisestä ehdokasluettelojen laatimiseksi Euroopan hiili- ja teräsyhteisön neuvoa-antavaa komiteaa varten (72/106/EHTY)EUROOPAN YHTEISÖJEN NEUVOSTO, jokaottaa huomioon Euroopan hiili- ja teräsyhteisön perustamissopimuksen 18 artiklansekä katsoo, ettäneuvosto on nimennyt neuvoa-antavan komitean jäsenet 17 päivän lokakuuta 1969 ja 16 päivän lokakuuta 1971 väliseksi ajaksi 17 päivänä lokakuuta 1969 tehdyllä päätöksellä (), ja neuvoa-antavan komitean työskentelyyn erityisaseman perusteella osallistumaan pyydettävät henkilöt samaksi ajaksi, jaon suotavaa nimetä etujärjestöt laatimaan luettelot, joissa on kaksi kertaa niin monta ehdokasta kuin niille on osoitettu paikkoja, neuvoa-antavan komitean uusien jäsenten nimeämiseksi kahdeksi vuodeksi,ON PÄÄTTÄNYT SEURAAVAA:Ainoa artikla Tähän päätökseen liitetyssä taulukossa esitetyt tuottajien ja työntekijöiden etujärjestöt nimetään laatimaan ehdokasluettelot, joiden perusteella nimetään samassa taulukossa kunkin järjestön kohdalla mainittu määrä:a) Euroopan hiili- ja teräsyhteisön neuvoa-antavan komitean jäseniä,b) komitean työskentelyyn tämän työjärjestyksessä vahvistetun erityisaseman perusteella osallistuvia henkilöitä.Tehty Brysselissä 31 päivänä tammikuuta 1972.Neuvoston puolestaPuheenjohtajaG. THORN() EYVL N:o L 286, 14.11.1969, s. 31LIITE >TAULUKON PAIKKA>


title: 2011/657/: Euroopan parlamentin ja neuvoston päätös, annettu 27 päivänä syyskuuta 2011 , Euroopan globalisaatiorahaston varojen käyttöönotosta talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen 28 kohdan mukaisesti (hakemus EGF/2010/030 NL/Noord-Holland and Flevoland Division 18, Alankomaat)

text:
               7.10.2011

               FI

               Euroopan unionin virallinen lehti

               L 263/14

         EUROOPAN PARLAMENTIN JA NEUVOSTON PÄÄTÖS,
   annettu 27 päivänä syyskuuta 2011,
   Euroopan globalisaatiorahaston varojen käyttöönotosta talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen 28 kohdan mukaisesti (hakemus EGF/2010/030 NL/Noord-Holland and Flevoland Division 18, Alankomaat)
   (2011/657/EU)
   EUROOPAN PARLAMENTTI JA EUROOPAN UNIONIN NEUVOSTO, jotka
   ottavat huomioon Euroopan unionin toiminnasta tehdyn sopimuksen,
   ottavat huomioon talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen (1) ja erityisesti sen 28 kohdan,
   ottavat huomioon Euroopan globalisaatiorahaston perustamisesta 20 päivänä joulukuuta 2006 annetun Euroopan parlamentin ja neuvoston asetuksen (EY) N:o 1927/2006 (2) ja erityisesti sen 12 artiklan 3 kohdan,
   ottavat huomioon Euroopan komission ehdotuksen,
   sekä katsovat seuraavaa:

               (1)

               Euroopan globalisaatiorahasto, jäljempänä ’EGR’, on perustettu lisätuen tarjoamiseksi globalisaatiosta johtuvien maailmankaupan huomattavien rakenteellisten muutosten vuoksi työttömiksi jääneille työntekijöille ja heidän auttamisekseen työmarkkinoille uudelleen integroitumisessa.

               (2)

               EGR:n toimialaa laajennettiin niin, että 1 päivästä toukokuuta 2009 alkaen toimitettujen hakemusten johdosta tukea voidaan myöntää työntekijöille, jotka on irtisanottu maailmanlaajuisen rahoitus- ja talouskriisin välittömänä seurauksena.

               (3)

               Toukokuun 17 päivänä 2006 tehdyn toimielinten sopimuksen mukaisesti EGR:n varoja voidaan ottaa käyttöön vuosittain enintään 500 miljoonaa euroa.

               (4)

               Alankomaat esitti 20 päivänä joulukuuta 2010 hakemuksen EGR:n varojen käyttöönottamiseksi työntekijävähennysten vuoksi, jotka on toteutettu Alankomaiden NUTS II -alueilla Noord-Hollandissa (NL32) ja Flevolandissa (NL23), NACE Rev. 2:n kaksinumerotason 18 (painaminen ja tallenteiden jäljentäminen) piirissä toimivissa 26 yrityksessä; hakemusta täydennettiin lisätiedoin 3 päivään maaliskuuta 2011 asti. Hakemus on asetuksen (EY) N:o 1927/2006 10 artiklassa säädettyjen rahoitustuen vahvistamista koskevien vaatimusten mukainen. Näin ollen komissio ehdottaa, että varoja otetaan käyttöön 1 849 086 euroa.

               (5)

               Tämän vuoksi EGR:stä olisi otettava käyttöön varoja rahoitustuen antamiseksi Alankomaiden hakemuksen perusteella,

         OVAT HYVÄKSYNEET TÄMÄN PÄÄTÖKSEN:
   1 artikla
   Euroopan globalisaatiorahastosta otetaan käyttöön 1 849 086 euroa maksusitoumusmäärärahoina ja maksumäärärahoina osana varainhoitovuotta 2011 koskevaa Euroopan unionin yleistä talousarviota.
   2 artikla
   Tämä päätös julkaistaan Euroopan unionin virallisessa lehdessä.

      Tehty Strasbourgissa 27 päivänä syyskuuta 2011.

            Euroopan parlamentin puolesta

            Puhemies

         J. BUZEK

            Neuvoston puolesta

            Puheenjohtaja

         M. DOWGIELEWICZ

      (1)  EUVL C 139, 14.6.2006, s. 1.

      (2)  EUVL L 406, 30.12.2006, s. 1.


Avis juridique important

|

31997D0252

97/252/EY: Komission päätös, tehty 25 päivänä maaliskuuta 1997, väliaikaisista luetteloista kolmansien maiden laitoksista, joista jäsenvaltiot sallivat ihmisravinnoksi tarkoitetun maidon ja maitopohjaisten tuotteiden tuonnin (ETA:n kannalta merkityksellinen teksti)

Virallinen lehti nro L 101 , 18/04/1997 s. 0046 - 0104

KOMISSION PÄÄTÖS,tehty 25 päivänä maaliskuuta 1997,väliaikaisista luetteloista kolmansien maiden laitoksista, joista jäsenvaltiot sallivat ihmisravinnoksi tarkoitetun maidon ja maitopohjaisten tuotteiden tuonnin (ETA:n kannalta merkityksellinen teksti) (97/252/EY) EUROOPAN YHTEISÖJEN KOMISSIO, jokaottaa huomioon Euroopan yhteisön perustamissopimuksen,ottaa huomioon sellaisten kolmannen maan laitosten väliaikaisten luetteloiden laatimista siirtymäkauden ajaksi koskevista yksityiskohtaisista säännöistä, joista jäsenvaltioilla on lupa tuoda tiettyjä eläintuotteita, kalastustuotteita ja eläviä simpukoita 22 päivänä kesäkuuta 1995 tehdyn neuvoston päätöksen 95/408/EY (1), sellaisena kuin se on viimeksi muutettuna päätöksellä 97/34/EY (2), ja erityisesti sen 2 artiklan 1 kohdan,sekä katsoo, ettäkomission päätöksessä 95/340/EY (3), sellaisena kuin se on viimeksi muutettuna päätöksellä 96/584/EY (4), vahvistetaan luettelo kolmansista maista, joista jäsenvaltiot hyväksyvät maidon ja maitopohjaisten tuotteiden tuonnin,tässä luettelossa olevien maiden osalta maidon ja maitopohjaisten tuotteiden tuonnilta vaadittavat eläinten terveyttä koskevat vaatimukset ja eläinlääkärintodistukset on vahvistettu komission päätöksessä 95/343/EY (5), sellaisena kuin se on viimeksi muutettuna päätöksellä 97/115/EY (6),komissio on saanut tiettyjen näiden kolmansien maiden osalta luettelot laitoksista, jotka mukana olevien takuiden mukaan vastaavat tarkoituksenmukaisia yhteisön terveyttä koskevia vaatimuksia, ja jos tietty laitos ei noudata näitä takuita, sen yhteisöön suuntautuva toiminta keskeytetään,komissiolla ei ole ollut mahdollisuutta varmistaa, että kaikkien asianomaisten kolmansien maiden laitokset täyttävät yhteisön vaatimukset ja että toimivaltaisten viranomaisten antamat takuut ovat pätevät,jotta kaupankäynti ei keskeytyisi kyseisistä maista tulevien maidon ja maitopohjaisten tuotteiden osalta, on tarpeen myöntää näille maille ylimääräinen määräaika, jonka aikana jäsenvaltiot voivat jatkaa maidon ja maitopohjaisten tuotteiden tuomista tunnustamistaan laitoksista ja jonka aikana komissio pyytää kyseisiltä mailta riittävät takuut lisätäkseen nämä laitokset luetteloon päätöksen 95/408/EY mukaisesti,tämän määräajan päättyessä sellaiset kolmannet maat, jotka eivät ole toimittaneet luetteloita laitoksistaan yhteisön säännösten mukaisesti, eivät enää voi viedä maitoa ja maitopohjaisia tuotteita Euroopan yhteisöön,jäsenvaltioiden on varmistettava, että laitokset, joista ne tuovat maitoa ja maitopohjaisia tuotteita, vastaavat tuotantoa ja markkinoille saattamista koskevia vaatimuksia, jotka eivät voi olla lievemmät kuin yhteisön vaatimukset,tämän vuoksi on mahdollista laatia väliaikaiset luettelot maitoa ja maitopohjaisia tuotteita tuottavista laitoksista tiettyjen maiden osalta, jatässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset,ON TEHNYT TÄMÄN PÄÄTÖKSEN:1 artikla 1. Jäsenvaltioiden on sallittava maidon ja maitopohjaisten tuotteiden tuonti liitteessä mainituista laitoksista.2. Jäsenvaltiot voivat sallia maidon ja maitopohjaisten tuotteiden tuonnin muiden kuin liitteessä olevien kolmansien maiden laitoksista 1 päivään heinäkuuta 1997 asti.3. Maidon ja maitopohjaisten tuotteiden tuontiin sovelletaan edelleen myös muita eläinlääkintäalaa koskevia yhteisön säännöksiä.2 artikla Tätä päätöstä sovelletaan 1 päivästä huhtikuuta 1997.3 artikla Tämä päätös on osoitettu kaikille jäsenvaltioille.Tehty Brysselissä 25 päivänä maaliskuuta 1997.Komission puolestaFranz FISCHLERKomission jäsen(1) EYVL N:o L 243, 11.10.1995, s. 17(2) EYVL N:o L 13, 16.1.1997, s. 33(3) EYVL N:o L 200, 24.8.1995, s. 38(4) EYVL N:o L 255, 9.10.1996, s. 20(5) EYVL N:o L 200, 24.8.1995, s. 52(6) EYVL N:o L 42, 13.2.1997, s. 16ANEXO / BILAG / ANHANG / ÐÁÑÁÑÔÇÌÁ / ANNEX / ANNEXE / ALLEGATO / BIJLAGE / ANEXO / LIITE / BILAGA LISTA DE LOS ESTABLECIMIENTOS / LISTE OVER VIRKSOMHEDER / VERZEICHNIS DER BETRIEBE / ÐÉÍÁÊÁÓ ÔÙÍ ÅÃÊÁÔÁÓÔÁÓÅÙÍ / LIST OF ESTABLISHMENTS / LISTE DES ÉTABLISSEMENTS / ELENCO DEGLI STABILIMENTI / LIJST VAN BEDRIJVEN / LISTA DOS ESTABELECIMENTOS / LUETTELO LAITOKSISTA / FÖRTECKNING ÖVER ANLÄGGNINGAR Producto: leche y productos lácteos / Produkt: mælk og mejeriprodukter / Erzeugnis: Milch und Milcherzeugnisse / Ðñïúüí: ãÜëá êáé ãáëáêôïêïìéêÜ ðñïúüíôá / Product: milk and milk products / Produit: lait et produits laitiers / Prodotto: latte e prodotti lattiero-caseari / Product: melk en zuivelproducten / Produto: leite e produtos lácteos / Tuote: maito- ja maitotuotteet / Varuslag: mjölk och mjölkprodukter 1 = Referencia nacional / National reference / Nationaler Code / Åèíéêüò áñéèìüò Ýãêñéóçò / National reference / Référence nationale / Riferimento nazionale / Nationale code / Referência nacional / Kansallinen referenssi / Nationell referens2 = Nombre / Navn / Name / ¼íïìá / Name / Nom / Nome / Naam / Nome / Nimi / Namn3 = Ciudad / By / Stadt / Ðüëç / Town / Ville / Città / Stad / Cidade / Kaupunki / Stad4 = Región / Region / Region / Ðåñéï÷Þ / Region / Région / Regione / Regio / Região / Alue / Region5 = Menciones especiales / Særlige bemærkninger / Besondere Bemerkungen / ÅéäéêÝò ðáñáôçñÞóåéò / Special remarks / Mentions spéciales / Note particolari / Bijzondere opmerkingen / Menções especiais / Erikoismainintoja / Anmärkningar6 = * Países y establecimientos que cumplen todos los requisitos del apartado 1 del artículo 2 de la Decisión 95/408/CE del Consejo.* Lande og virksomheder, der opfylder alle betingelserne i artikel 2, stk. 1 i Rådets beslutning 95/408/EF.* Länder und Betriebe, die alle Anforderungen des Artikels 2 Absatz 1 der Entscheidung 95/408/EG des Rates erfüllen.* ×þñåò êáé åãêáôáóôÜóåéò ðïõ ðëçñïýí ôéò ðñïûðïèÝóåéò ôïõ Üñèñïõ 2 ðáñÜãñáöïò 1 ôçò áðüöáóçò 95/408/ÅÊ ôïõ Óõìâïõëßïõ.* Countries and establishments complying with all requirements of Article 2 (1) of Council Decision 95/408/EC.* Pays et établissements remplissant l'ensemble des dispositions de l'article 2 paragraphe 1 de la décision 95/408/CE du Conseil.* Paese e stabilimenti che ottemperano a tutte le disposizioni dell'articolo 2, paragrafo 1 della decisione 95/408/CE del Consiglio.* Landen en inrichtingen die voldoen aan al de voorwaarden van artikel 2, lid 1, van Beschikking 95/408/EG van de Raad.* Países e estabelecimentos que respeitam todas as exigências do nº 1 do artigo 2º da Decisão 95/408/CE do Conselho.* Neuvoston päätöksen 95/408/EY 2 artiklan 1 kohdan kaikki vaatimukset täyttävät maat ja laitokset.* Länder och anläggningar som uppfyller alla krav i artikel 2.1 i rådets beslut 95/408/EG.>TAULUKON PAIKKA>>TAULUKON PAIKKA>>TAULUKON PAIKKA>>TAULUKON PAIKKA>>TAULUKON PAIKKA>>TAULUKON PAIKKA>>TAULUKON PAIKKA>>TAULUKON PAIKKA>>TAULUKON PAIKKA>>TAULUKON PAIKKA>>TAULUKON PAIKKA>


title: Komission päätös, annettu 21 päivänä huhtikuuta 2016, kolmannelle maalle annettavasta ilmoituksesta, jonka mukaan se mahdollisesti todetaan laittoman, ilmoittamattoman ja sääntelemättömän kalastuksen torjuntaa koskevaan yhteistyöhön osallistumattomaksi kolmanneksi maaksi

text:
               23.4.2016

               FI

               Euroopan unionin virallinen lehti

               C 144/14

         KOMISSION PÄÄTÖS,
   annettu 21 päivänä huhtikuuta 2016,
   kolmannelle maalle annettavasta ilmoituksesta, jonka mukaan se mahdollisesti todetaan laittoman, ilmoittamattoman ja sääntelemättömän kalastuksen torjuntaa koskevaan yhteistyöhön osallistumattomaksi kolmanneksi maaksi
   (2016/C 144/07)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon laittoman, ilmoittamattoman ja sääntelemättömän kalastuksen ehkäisemistä, estämistä ja poistamista koskevasta yhteisön järjestelmästä, asetusten (ETY) N:o 2847/93, (EY) N:o 1936/2001 ja (EY) N:o 601/2004 muuttamisesta sekä asetusten (EY) N:o 1093/94 ja (EY) N:o 1447/1999 kumoamisesta annetun neuvoston asetuksen (EY) N:o 1005/2008 (1) ja erityisesti sen 32 artiklan,
   sekä katsoo seuraavaa:
   1.   JOHDANTO

               (1)

               Asetuksessa (EY) N:o 1005/2008, jäljempänä ’LIS-asetus’, luodaan laittoman, ilmoittamattoman ja sääntelemättömän kalastuksen (LIS-kalastuksen) ehkäisemistä, estämistä ja poistamista koskeva unionin järjestelmä.

               (2)

               LIS-asetuksen VI luvussa säädetään menettelystä yhteistyöhön osallistumattomien kolmansien maiden yksilöimiseksi, toimenpiteistä kyseisiin maihin nähden, kyseisiä maita koskevan luettelon laatimisesta, luettelosta poistamisesta, luettelon julkisuudesta sekä kiireellisistä toimenpiteistä.

               (3)

               LIS-asetuksen 32 artiklan mukaisesti komission tehtävänä on ilmoittaa kolmansille maille mahdollisuudesta, että ne todetaan yhteistyöhön osallistumattomiksi maiksi. Tällainen ilmoitus on luonteeltaan alustava. Ilmoituksen on perustuttava LIS-asetuksen 31 artiklassa säädettyihin arviointiperusteisiin. Komission olisi toteutettava asianomaisiin kolmansiin maihin nähden myös kaikki LIS-asetuksen 32 artiklassa säädetyt toimenpiteet. Komission on liitettävä ilmoitukseen erityisesti tiedot tällaisen toteamisen perusteena olevista olennaisista tosiseikoista ja huomioista sekä kyseisten maiden mahdollisuudesta vastata ja esittää todisteita toteamisen kiistämiseksi tai, tapauksen mukaan, tilanteen parantamiseksi laaditusta toimintasuunnitelmasta ja tilanteen korjaamiseksi toteutetuista toimenpiteistä. Komission on annettava asianomaisille kolmansille maille riittävästi aikaa vastata ilmoitukseen sekä kohtuullinen aika tilanteen korjaamiseen.

               (4)

               LIS-asetuksen 31 artiklan mukaan komission tehtävänä on yksilöidä ne kolmannet maat, joiden se ei katso osallistuvan LIS-kalastuksen torjuntaa koskevaan yhteistyöhön. Kolmas maa olisi todettava yhteistyöhön osallistumattomaksi, jos se laiminlyö sille lippu-, satama-, rannikko- tai markkinavaltiona kansainvälisen oikeuden mukaan kuuluvat LIS-kalastuksen ehkäisemistä, estämistä ja poistamista koskevat velvoitteet.

               (5)

               Yhteistyöhön osallistumattomaksi kolmanneksi maaksi toteamisen olisi perustuttava kaikkien LIS-asetuksen 31 artiklan 2 kohdassa säädettyjen tietojen tarkasteluun.

               (6)

               LIS-asetuksen 33 artiklan mukaisesti neuvoston tehtävänä on laatia luettelo yhteistyöhön osallistumattomista kolmansista maista. Kyseisiin maihin sovelletaan muun muassa LIS-asetuksen 38 artiklassa säädettyjä toimenpiteitä.

               (7)

               LIS-asetuksen 20 artiklan 1 kohdan mukaan kolmansien maiden lippuvaltiona varmentamat saalistodistukset hyväksytään sillä edellytyksellä, että maat ilmoittavat komissiolle järjestelyistään niiden lakien ja asetusten sekä säilyttämis- ja hoitotoimenpiteiden soveltamiseksi, valvomiseksi ja täytäntöönpanemiseksi, joita kyseisten kolmansien maiden kalastusalusten on noudatettava.

               (8)

               LIS-asetuksen 20 artiklan 4 kohdan mukaan komissio tekee hallinnollista yhteistyötä kolmansien maiden kanssa aloilla, jotka liittyvät kyseisen asetuksen täytäntöönpanoon.

         2.   MENETTELY TRINIDAD JA TOBAGON TASAVALLAN SUHTEEN

               (9)

               Trinidad ja Tobagon tasavalta, jäljempänä ’Trinidad ja Tobago’, ei ole lippuvaltiona toimittanut LIS-asetuksen 20 artiklan mukaista ilmoitusta komissiolle.

               (10)

               Komissio teki vuosina 2014–2016 hallinnollista yhteistyötä Trinidad ja Tobagon viranomaisten kanssa. Yhteistyöhön kuului kysymyksiä, jotka liittyivät lakien ja asetusten sekä säilyttämis- ja hoitotoimenpiteiden soveltamiseen, valvomiseen ja täytäntöönpanoon Trinidad ja Tobagon toimesta. Siihen sisältyi suullisten ja kirjallisten huomautusten vaihtoa ja tarkastuskäyntejä. Komissio pyrki todentamaan kaikki tarpeellisiksi katsotut tiedot, jotka liittyivät Trinidad ja Tobagon järjestelyihin niiden lakien ja asetusten sekä säilyttämis- ja hoitotoimenpiteiden soveltamista, valvontaa ja täytäntöönpanoa varten, joita sen kalastusalusten on noudatettava, sekä toimenpiteisiin, joita Trinidad ja Tobago on toteuttanut täyttääkseen LIS-kalastuksen torjuntaa koskevat velvoitteensa.

               (11)

               Trinidad ja Tobago on vuonna 1982 tehdyn Yhdistyneiden Kansakuntien merioikeusyleissopimuksen (UNCLOS) sekä vuonna 1995 tehdyn hajallaan olevien kalakantojen ja laajasti vaeltavien kalakantojen säilyttämistä ja hoitoa koskevien 10 päivänä joulukuuta 1982 tehdyn Yhdistyneiden Kansakuntien merioikeusyleissopimuksen määräysten täytäntöönpanosta tehdyn Yhdistyneiden Kansakuntien sopimuksen (YK:n kalakantasopimus UNFSA) ja Kansainvälisen Atlantin tonnikalojen suojelukomission (ICCAT) sopimuspuoli.

               (12)

               Arvioidakseen, miten Trinidad ja Tobago on täyttänyt johdanto-osan (11) kappaleessa tarkoitetuissa kansainvälisissä sopimuksissa määrätyt sekä alueellisissa kalastuksenhoitojärjestöissä vahvistetut kansainväliset velvoitteensa lippu-, satama-, rannikko- tai markkinavaltiona, komissio hankki, kokosi ja analysoi kaikki tarvittavat tiedot.

         3.   TRINIDAD JA TOBAGON MAHDOLLINEN TOTEAMINEN YHTEISTYÖHÖN OSALLISTUMATTOMAKSI KOLMANNEKSI MAAKSI

               (13)

               Komissio analysoi LIS-asetuksen 31 artiklan 3 kohdan mukaisesti Trinidad ja Tobagon velvoitteita lippu-, satama-, rannikko- tai markkinavaltiona. Kyseistä tarkastelua varten komissio otti huomioon LIS-asetuksen 31 artiklan 4–7 kohdassa luetellut arviointiperusteet ja sovellettavan kansainvälisen oikeuden.

         3.1   LIS-kalastuksen ja LIS-kauppavirtojen toistuvuus (LIS-asetuksen 31 artiklan 4 kohta)

               (14)

               Jäljempänä ja 3.2 jaksossa selostetuista syistä Trinidad ja Tobagon kalastuksenhoitoa koskeva oikeudellinen kehys, joka perustuu erityisesti vuoden 1916 kalastuslakiin (2) ja vuoden 1986 saaristovesiä ja yksinomaista talousvyöhykettä koskevaan lakiin (3), ei näytä sisältävän toimenpiteitä, joilla Trinidad ja Tobagon lipun alla purjehtivia aluksia sekä kolmansien maiden aluksia voitaisiin tehokkaasti valvoa Trinidad ja Tobagon vesillä ja satamissa.

               (15)

               Komission tarkastuskäyntinsä aikana saamien tietojen sekä julkisesti saatavilla olevien tietojen mukaan on olemassa vahvoja viitteitä siitä, että Trinidad ja Tobago ei kykene antamaan tietoja aavan meren kalastuslaivastonsa pyytämien laajasti vaeltavien lajien ominaispiirteistä tai sen satamissa puretuista tai jälleenlaivatuista kalastustuotteista ja niiden kauppavirroista.

               (16)

               Koska jäljitettävyys selvästi puuttuu eikä Trinidad ja Tobagon viranomaisilla ole tietoja kalasta, jota sen tai kolmannen maan lipun alla purjehtivat alukset purkavat tai jälleenlaivaavat sen satamissa, on epätodennäköistä, että maa voi taata, ettei Trinidad ja Tobagossa harjoitettavassa kalastustuotteiden kaupassa käytetä LIS-kalastuksesta peräisin olevia kalatuotteita.

               (17)

               Tältä osin vaikuttaa siltä, että Trinidad ja Tobago ei noudata satamavaltion velvoitetta ryhtyä toimiin tehostaakseen kansainvälisiä suojelu- ja hoitotoimenpiteitä, esimerkiksi asiakirjoja, pyydyksiä ja saaliita koskevilla satamatarkastuksilla sekä purkamisen ja jälleenlaivauksen kielloilla silloin, kun on osoitettu, että saalis on pyydetty kyseisten kansainvälisten säilyttämis- ja hoitotoimenpiteiden tehokkuutta heikentävällä tavalla, kuten YK:n kalakantasopimuksen 23 artiklassa todetaan. Lisäksi vaikuttaa siltä, että Trinidad ja Tobago ei ole ottanut huomioon laittoman, ilmoittamattoman ja sääntelemättömän kalastuksen ehkäisemistä, vastustamista ja poistamista koskevan FAO:n kansainvälisen toimintasuunnitelman (kansainvälinen LIS-toimintasuunnitelma) 24 kohdan suosituksia, joiden mukaan lippuvaltioiden olisi varmistettava kattava ja tehokas kalastuksen seuranta, valvonta ja tarkkailu, myös purkauspaikassa aina lopulliseen määräpaikkaan saakka, sekä kansainvälisen LIS-toimintasuunnitelman 71 kohtaa, jossa neuvotaan valtioita toteuttamaan toimia markkinoidensa läpinäkyvyyden parantamiseksi, jotta kalan ja kalatuotteiden jäljittäminen olisi mahdollista. Lisäksi näyttää siltä, että Trinidad ja Tobago on jättänyt noudattamatta FAO:n vastuullisen kalastuksen toimintaohjeiden (FAO:n toimintaohjeet) 11 artiklaa, jossa vahvistetaan pyynnin jälkeistä käsittelyä ja vastuullista kansainvälistä kauppaa koskevat hyvät käytänteet.

               (18)

               Kun otetaan huomioon tässä jaksossa selostettu tilanne, kaikki komission keräämät tosiseikat sekä Trinidad ja Tobagon antamat ilmoitukset, voidaan LIS-asetuksen 31 artiklan 3 kohdan ja 4 kohdan a ja b alakohdan nojalla todeta, että on vahvoja viitteitä siitä, että Trinidad ja Tobago on laiminlyönyt sille kansainvälisen oikeuden mukaan lippu- ja markkinavaltiona kuuluvat velvoitteet estää LIS-kalastukseen perustuvien kalastustuotteiden tulo markkinoilleen.

         3.2   Yhteistyön ja täytäntöönpanon laiminlyönti (LIS-asetuksen 31 artiklan 5 kohta)

               (19)

               Vaikka Trinidad ja Tobagon viranomaiset toimivat yleensä yhteistyössä komission kanssa, vastasivat tietopyyntöihin ja antoivat palautetta, vastausten luotettavuutta ja oikeellisuutta kyseenalaisti ja heikensi vanhentunut oikeudellinen kehys, joka ei näytä olevan sopusoinnussa maan kansainväliseen oikeuteen liittyvien sitoumusten kanssa, sekä maan kalastuksenhoitojärjestelmän läpinäkyvyyden puute (kuten 3.1 jaksossa todetaan ja johdanto-osan (20)–(23) kappaleessa kuvataan. Trinidad ja Tobagon viranomaiset ovat esittäneet luonnoksen uudeksi kalastuksenhoitolaiksi, jonka ei kuitenkaan katsota vielä olevan maan tekemien kansainvälisten sitoumusten mukainen.

               (20)

               Trinidad ja Tobago on itäisen Karibian alueen tärkein satamavaltio. Kolmannen maan lipun alla purjehtivat alukset purkavat ja jälleenlaivaavat hajallaan olevia ja laajasti vaeltavia lajeja Trinidad ja Tobagon satamissa. Tästä huolimatta näyttää siltä, ettei kyseisten kolmansien maiden kanssa ole virallista eikä epävirallista yhteistyötä. Lisäksi Trinidad ja Tobagon viranomaiset eivät ole kyenneet toimittamaan tietoja siitä, mitkä kolmannet maat osallistuvat tällaiseen toimintaan sen satamissa.

               (21)

               Vanhentunut kalastusalan oikeudellinen kehys ei sisällä sovellettavan kansainvälisen lainsäädännön edellyttämiä kalavarojen säilyttämistä ja hoitoa koskevia yleisiä periaatteita ja toimenpiteitä. Lisäksi Trinidad ja Tobagon oikeudellisessa kehyksessä ei käsitellä laitonta, ilmoittamatonta ja sääntelemätöntä kalastustoimintaa. Voimassa olevassa oikeudellisessa kehyksessä ei määritellä vakavia rikkomuksia eikä siihen sisälly vakavien rikosten kattavaa luetteloa, jossa esitettäisiin niistä määrättävät ankarat ja oikeasuhtaiset seuraamukset. Langetettujen sakkojen arvo ei ole sidoksissa laittomasti pyydetyn kalan arvoon eikä sellaisenaan vie järjestelmällisesti rikkojilta laittomasta toiminnasta saatavia hyötyjä. Seuraamusjärjestelmä ei siis ole nykyisessä muodossaan riittävän kattava ja ankara, jotta sillä olisi estävä vaikutus.

               (22)

               Maatalous-, maankäyttö- ja kalastusministeriön kalastusosastoon ei kuulu kalastuksen seuranta-, valvonta- ja tarkkailuyksikköä. Näyttää siltä, että sijainnista riippumatta Trinidad ja Tobagon lipun alla purjehtivien alusten kalastustoimintaa ja Trinidad ja Tobagon vesillä ja satamissa olevia kolmansien maiden lipun alla purjehtivia aluksia ei valvota. Kaikissa puoliteollisissa ja teollisissa (yli 24 m) Trinidad ja Tobagon lipun alla purjehtivissa aluksissa ei ole alusten seurantajärjestelmää (VMS) eivätkä kalastuspäiväkirjat ole pakollisia. Tarkkailijoita koskevaa ohjelmaa ei ole. Lisäksi operatiivinen kalastuksenseurantakeskus puuttuu.

               (23)

               Koska riittävää oikeudellista kehystä ja valvontakeinoja ei selvästi ole, olisi erittäin epätodennäköistä, jos täytäntöönpano olisi tehokasta. Vaikuttaa siltä, että toiminnan harjoittajien täyttämät ja toimittamat kalastusmatkaraportit ovat ainoat tiedot, jotka Trinidad ja Tobagon viranomaiset saavat. Nykyisessä tilanteessa LIS-kalastuksen esiintymistä koskevia historiatietoja, luonnetta, olosuhteita, laajuutta ja vakavuutta ei ole voitu asianmukaisesti analysoida.

               (24)

               Johdanto-osan (20) kappaleessa kuvatut Trinidad ja Tobagoa koskevat puutteet estävät sitä täyttämästä YK:n merioikeusyleissopimuksen 63, 64, 117–119 artiklaa, joissa vahvistetaan kaikkia valtioita koskeva velvoite toimia yhteistyössä meren elollisten luonnonvarojen, mukaan lukien hajallaan olevat ja laajasti vaeltavat kalakannat, säilyttämisessä ja hoidossa. Valtioiden yhteistyövelvoitetta laajennetaan edelleen YK:n kalakantasopimuksen 7, 8 ja 20 artiklassa, joissa määrätään yhteensopivista säilyttämis- ja hoitotoimenpiteistä sekä kyseisten toimenpiteiden noudattamisesta ja täytäntöönpanosta. Asiaa tarkennetaan edelleen kansainvälisen LIS-toimintasuunnitelman 28 ja 51 kohdassa, joissa esitetään yksityiskohtaisia käytäntöjä valtioiden välistä suoraa yhteistyötä varten, mukaan lukien rannikkovaltioiden käytettävissä olevien tietojen vaihto.

               (25)

               Trinidad ja Tobagon oikeudellinen kehys, mukaan lukien täytäntöönpanotoimenpiteet, ei näytä täyttävän YK:n merioikeusyleissopimuksen 61, 62 ja 117–119 artiklassa ja YK:n kalakantasopimuksen 5–23 artiklassa vahvistettuja perusvaatimuksia. Johdanto-osan (21)–(23) kappaleessa kuvaillut tosiseikat viittaavat siihen, että Trinidad ja Tobago ei täytä YK:n merioikeusyleissopimuksen 94 artiklan edellytyksiä, joiden mukaan lippuvaltion tulee harjoittaa sisäisen lainsäädäntönsä mukaista lainkäyttövaltaa jokaiseen lippunsa alla purjehtivaan alukseen, sen päällikköön, muuhun päällystöön ja miehistöön nähden. Edellä kuvattu Trinidad ja Tobagon toiminta alustensa suhteen on myös vastoin YK:n kalakantasopimuksen 18 artiklan 3 kohtaa, jossa määrätään toimenpiteistä, joita valtion on toteutettava sen lippua käyttäviin aluksiin nähden. Trinidad ja Tobago ei täytä myöskään sille YK:n kalakantasopimuksen 19 artiklan mukaisesti lippuvaltiona kuuluvia sääntöjen noudattamiseen ja täytäntöönpanoon liittyviä velvoitteita, sillä se ei näytä kyenneen osoittaa toimineensa kyseisessä artiklassa vahvistettuja yksityiskohtaisia sääntöjä noudattaen. Erityisesti seuraamusjärjestelmä ei näytä olevan YK:n kalakantasopimuksen 19 artiklan 2 kohdan mukainen, jossa vahvistetaan, että rikkomusten yhteydessä sovellettavien seuraamusten on oltava riittävän ankaria, jotta niillä voitaisiin taata vaatimusten noudattaminen, edistää rikkomuksista pidättäytymistä siellä, missä niitä tapahtuu, ja estää rikkojia saamasta hyötyä laittomasta toiminnastaan. Trinidad ja Tobago näyttää myös jättäneen ottamatta huomioon LIS-toimintasuunnitelman 24 kohdan suositukset, joissa lippuvaltioita neuvotaan varmistamaan kattava ja tehokas kalastuksen seuranta, valvonta ja tarkkailu, myös purkauspaikassa, aina lopulliseen määränpäähän saakka, ottamalla muun muassa asiaa koskevien kansallisten, alueellisten ja kansainvälisten standardien mukaisesti käyttöön alusten seurantajärjestelmän (VMS).

               (26)

               Tässä jaksossa selostettu tilanne huomioon ottaen voidaan kaikkien komission keräämien tosiseikkojen ja kaikkien kyseisen maan antamien ilmoitusten perusteella LIS-asetuksen 31 artiklan 3 ja 5 kohdan nojalla todeta, että on vahvoja viitteitä siitä, että Trinidad ja Tobago on laiminlyönyt sille kansainvälisen oikeuden mukaan lippuvaltiona kuuluvat yhteistyö- ja täytäntöönpanovelvoitteet.

         3.3   Kansainvälisten sääntöjen täytäntöönpanon laiminlyönti (LIS-asetuksen 31 artiklan 6 kohta)

               (27)

               Komissio analysoi kaikki merkityksellisiksi katsotut tiedot, jotka liittyvät Trinidad ja Tobagon asemaan YK:n merioikeusyleissopimuksen (UNCLOS), Yhdistyneiden Kansakuntien kalakantasopimuksen (UNFSA) ja Kansainvälinen Atlantin tonnikalojen suojelukomission (ICCAT) sopimuspuolena.

               (28)

               ICCAT on vuodesta 2011 alkaen antanut Trinidad ja Tobagon viranomaisille (4) virallisesti tiedoksi, että kyseinen maa ei ole täyttänyt joitakin ICCAT:in suositusten mukaisia velvoitteitaan kattavasti ja vaikuttavasti (erityisesti tilastolliseen raportointiin liittyvistä velvoitteista annettu suositus 05–09, valko- ja sinimarliinikantojen uudistamissuunnitelman lujittamisesta annetut suositukset 06–09 ja 12–04 ja Pohjois-Atlantin miekkakalan säilyttämisestä annettu suositus 13–02). Lisäksi ICCAT ilmoitti seuraavat Trinidad ja Tobagoa koskevat puutteet: 1) Task I (laivaston ominaisuudet) -tietoja ei toimitettu; 2) Task II (saaliiden koko) -tietoja ei toimitettu; 3) Vaatimustenmukaisuustaulukoita ei toimitettu; 4) Miekkakalan kalastusta koskevaa kehittämis- tai hoitosuunnitelmaa ei toimitettu; 5) ICCAT ei ole saanut vastausta vuoden 2014 kirjelmäänsä; 6) Isosilmätonnikala-/keltaevätonnikala-aluksia koskeva luettelo toimitettiin määräajan jälkeen; 7) Vuosikertomus pysyvää tutkimus- ja tilastokomiteaa varten toimitettiin myöhässä; 8) Jatkuvasti kasvavat purjekalan ylisuuret saaliit. Jatkuvat ja merkittävät valkomarliinin ja purjemarliinin ylisuuret saaliit, kotimaisten hoitotoimenpiteiden puute kyseisen kalastuksen osalta, kalastuspäiväkirjan ja kaupan seurantaa koskevien vaatimusten noudattamatta jättäminen ovat johtaneet siihen, että vuonna 2015 ICCAT on antanut yksilöintikirjeen (5).

               (29)

               Kuten ICCAT:in valvontakomiteassa korostetaan: nämä ”ongelmat, kuten raportoinnin puute, tietojen toimittaminen myöhässä, raportoinnin epätäydellisyys ja tietojen huono laatu haittaavat edelleen pysyvän tutkimus- ja tilastokomitean työtä hoitoa koskevien neuvojen laatimisessa ja kalakantojen arvioinnissa. Myöhässä oleva tai puutteellinen raportointi hankaloittaa sihteeristön työtä niiden valmistellessa asiakirjoja komissiolle sekä komission paneeleille ja komiteoille sekä heikentää valvontakomitean tehokkuutta”.

               (30)

               Trinidad ja Tobago ei ole sopimuspuolena eikä yhteistyötä tekevänä muuna kuin sopimuspuolena Etelämantereen meren elollisten luonnonvarojen suojelukomissiossa (Commission for the Conservation of Antarctic Marine Living Resources, CCAMLR). Vuosina 2012 ja 2013 CCAMLR kuitenkin luokitteli maan sellaiseksi muuksi kuin sopimuspuoleksi, joka on mahdollisesti mukana Dissostichus spp:n pyynnissä, saaliiden purkamisessa ja/tai kaupassa, mutta ei toimi yhteistyössä saalistietojen tallentamisjärjestelmän (CDS) (6) osalta; järjestelmä otettiin vuonna 2000 käyttöön kyseisten lajien jäljittämiseksi saaliin purkamisesta alkaen kauppaketjun loppupäähän. Tämä luokittelu on säilytetty vuosina 2014 ja 2015 (7).

               (31)

               Johdanto-osan (28)–(30) kappaleessa kuvatut seikat estävät Trinidad ja Tobagoa täyttämästä YK:n merioikeusyleissopimuksen 117–119 artiklassa vahvistettuja yhteistyötä ja säilyttämistä koskevia lippuvaltion velvoitteita. Trinidad ja Tobago näyttää myös jättäneen noudattamatta YK:n kalakantasopimuksen 18 artiklaa, jossa edellytetään valtioita, joiden aluksia kalastaa aavalla merellä, toteuttamaan valvontatoimenpiteitä sen varmistamiseksi, että kyseiset alukset noudattavat alueellisten kalastusjärjestöjen sääntöjä.

               (32)

               Trinand ja Tobago ei ole vastoin kansainvälisen LIS-toimintasuunnitelman 25, 26 ja 27 kohdassa esitettyjä suosituksia laatinut kansallista toimintasuunnitelmaa LIS-kalastuksen torjumiseksi.

               (33)

               Päätöksen tässä jaksossa selitetty tilanne, kaikki komission kokoamat tietoelementit ja kyseisen maan antamat ilmoitukset huomioon ottaen voidaan LIS-asetuksen 31 artiklan 3 ja 6 kohdan nojalla todeta, että on vahvoja viitteitä siitä, että Trinidad ja Tobago on laiminlyönyt sille kansainvälisen oikeuden mukaan kuuluvat kansainvälisiin sääntöihin, määräyksiin sekä säilyttämis- ja hoitotoimenpiteisiin liittyvät velvoitteet.

         3.4   Kehitysmaiden erityisrajoitteet

               (34)

               YK:n inhimillisen kehityksen indeksin (UNHDI) (8) mukaan Trinidad ja Tobagon inhimillisen kehityksen katsotaan vuonna 2015 olevan korkea (188 maan joukossa sijalla 64).

               (35)

               Kun otetaan huomioon edellä tarkoitettu inhimillisen kehityksen indeksi (HDI) ja vuoden 2015 tarkastuskäynnin aikana tehdyt havainnot, ei ole saatu todisteita siitä, että Trinidad ja Tobagon laiminlyönnit kansainvälisten lakien noudattamisessa johtuisivat maan alhaisesta kehitystasosta. Mitään konkreettista näyttöä siitä, että kalastuksen seurannassa, valvonnassa ja tarkkailussa esiintyvät puutteet johtuisivat heikosta kapasiteetista ja infrastruktuurista, ei ole. Trinidad ja Tobago ei ole koskaan väittänyt, että kehityksen rajoitukset vaikuttavat sen kykyyn luoda vahva seuranta-, valvonta- ja tarkkailujärjestelmä.

               (36)

               Tässä jaksossa selitetty tilanne, kaikki komission kokoamat tietoelementit ja kyseisen maan antamat ilmoitukset huomioon ottaen voidaan LIS-asetuksen 31 artiklan 7 kohdan nojalla todeta, että Trinidad ja Tobagon kehityksen nykytila ja yleinen suorituskyky kalastusalalla ei ole heikentynyt sen kehitystason johdosta.

         4.   MAHDOLLISTA YHTEISTYÖHÖN OSALLISTUMATTOMAKSI KOLMANNEKSI MAAKSI TOTEAMISTA KOSKEVAT PÄÄTELMÄT

               (37)

               Ottaen huomioon päätelmät sen suhteen, että Trinidad ja Tobago on laiminlyönyt sille lippu-, satama-, rannikko- tai markkinavaltiona kansainvälisen oikeuden mukaan kuuluvat velvoitteet toimia LIS-kalastuksen ehkäisemiseksi, estämiseksi ja poistamiseksi, kyseiselle maalle olisi LIS-asetuksen 32 artiklan mukaisesti ilmoitettava mahdollisuudesta, että komissio toteaa sen yhteistyöhön osallistumattomaksi kolmanneksi maaksi LIS-kalastuksen torjunnassa.

               (38)

               LIS-asetuksen 32 artiklan 1 kohdan mukaisesti komission olisi ilmoitettava Trinidad ja Tobagolle mahdollisuudesta, että se todetaan yhteistyöhön osallistumattomaksi kolmanneksi maaksi. Komission olisi myös toteutettava Trinidad ja Tobagoon nähden kaikki LIS-asetuksen 32 artiklassa säädetyt toimenpiteet. Moitteettoman hallinnon varmistamiseksi olisi vahvistettava määräaika, jonka kuluessa kyseinen maa voi antaa ilmoitukseen kirjallisen vastauksen ja korjata tilanteen.

               (39)

               Trinidad ja Tobagolle osoitettu ilmoitus mahdollisuudesta, että se todetaan maaksi, jonka komissio katsoo yhteistyöhön osallistumattomaksi tämän päätöksen mukaisesti, ei estä komissiota tai neuvostoa toteuttamasta myöhemmin toimia yhteistyöhön osallistumattomien maiden toteamiseksi ja niitä koskevan luettelon laatimiseksi eikä automaattisesti johda tällaisiin toimiin,

         ON PÄÄTTÄNYT SEURAAVAA:
   Ainoa artikla
   Ilmoitetaan Trinidad ja Tobagon tasavallalle, että komissio saattaa todeta sen laittoman, ilmoittamattoman ja sääntelemättömän kalastuksen torjuntaa koskevaan yhteistyöhön osallistumattomaksi kolmanneksi maaksi.

      Tehty Brysselissä 21 päivänä huhtikuuta 2016.

            Komission puolesta

         Karmenu VELLA

            Komission jäsen

      (1)  EUVL L 286, 29.10.2008, s. 1.

      (2)  http://rgd.legalaffairs.gov.tt/laws2/alphabetical_list/lawspdfs/67.51.pdf

      (3)  http://rgd.legalaffairs.gov.tt/laws2/alphabetical_list/lawspdfs/51.06.pdf

      (4)  ICCAT:n kirje, 18 päivänä tammikuuta 2011, ICCAT:n kiertokirje nro 151; ICCAT:n kirje, 21 päivänä helmikuuta 2012, ICCAT:n kiertokirje nro 641; ICCAT:n kirje, 11 päivänä helmikuuta 2013, ICCAT:n kiertokirje nro 613; ICCAT:n kirje, 13 päivänä helmikuuta 2013, ICCAT:n kiertokirje nro 723.

      (5)  Asiakirja nro COC–308_Lisäys 2, 2015.

      (6)  CCAMLR-XXXII/BG/08, 24 päivänä syyskuuta 2013.

      (7)  CCAMLR-XXXII/BG/41, 23 päivänä syyskuuta 2015.

      (8)  Tietojen lähde: http://hdr.undp.org/en/statistics